text:
Curaçao Medical Center ta e promé hospital den Karibe ku a logra e sertifikashon LEED Gold. LEED ta nifiká “Leadership in Energy and Environmental Design” kual ta para pa liderazgo den konservashon di energia y diseño ambiental. LEED ta e proseso di klasifikashon di edifisionan ekológiko mas usa di mundu pa por evaluá edifisionan segun kriterio di sostenibilidat, manera desaroyo di e espasio, ekonomisashon di awa, efisiensia energétiko, eskoho di material i e klima paden di e edifisio. Ballast Nedam ta e kompania enkargá ku e diseño i realisashon di Curaçao Medical Center.
E sertifikashon di LEED ta un logro maravioso pa Curaçao Medical Center por demonstrá ku den su búskeda di operashonnan komersial i sostenibel ta kumpli ku standard internashonal di kalidat i seguridat.
E diseño di e hinter e kompleho ta basá riba sostenibilidat i ekonomisashon di energia. Naturalmente esaki ta tene na kuenta tambe kondishon di e klima lokal. Por ehèmpel, ta utilisá e energia di e pènelnan ku ta kolekta rayo solar pa por generá awa kayente i na mes momento usa e awa kondensá pa matenshon di e matanan riba e propiedat. E fachadanan (gevels) di e edifisio ta diseñá pa hasi uso optimal di lus di dia di un banda i di e otro banda pa evitá e kayente di lus di solo dirèkt. Kompará ku otro proyektonan komparabel internashonal Curaçao Medical Center ta kasi 30% mas efisiente ku e konsumo di su energia. Pa sigui konservá di nos medio ambiente, CMC ta den proseso pa finalisá un solushon struktural pa e proseso di purifikashon pa e awa.


c: text/html

text:
ORANJESTAD, Aruba – 12 mei 2020 Pa cumpli cu peticion di criadornan di bestia, servicio Veterinario di Departamento di Salud Publico ta informa cu dentro di poco nan lo habri abattoir pa duna servicio di matansa. Servicio lo wordo duna bou di condicionnan estricto di e.o distancia fisico y prohibicion di aglomeracion, pa asina evita un cantidad grandi di hende riba tereno di abattoir na mes momento.
Veterinaire Dienst ta haci un suplica na esnan cu ta bin busca servicio serca nan pa cumpli cu tur condicion stipula. Es cu no kier cumpli cu e condicionnan di proteccion lo wordo pidi pa bandona e localidad.
Abattoir lo cuminsa duna servicio riba e siguiente 3 dianan cu ta 26, 27 en 28 mei 2020. Cuminsando luna di juni abattoir lo ta habri manera normal riba diamars y diahuebs. Pa un cita riba un di e dianan aki mester yama prome na 5224310.
Veterinaire Dienst lo traha abase di e siguiente condicionnan:
1) Criadornan di bestia mester traha un cita adelanta serca nos administracion na telefon : 5224310 y informa cu cuanto bestia lo e bin. Sin cita lo no duna servicio
2) Riba e dia y orario stipula e criador di bestia mester raporta su mes na e gate. Si e persona ta laat of e no presenta e peticion lo no wordo honra despues mas y un cita nobo mester wordo traha.
3) E criador di bestia ta wordo controla na gate si e tin cita. Si e tin cita elo haya instruccion pa pone su bestianan den e hokinan asigna y despues e mester bandona tereno di Veterinaire dienst.
4) Despues e bestianan ta wordo conforme nos reglanan gekeur y mata.
5) Ora cu Veterinaire Dienst caba cu e matansa, ta yama e doño e mes un dia pa presenta na gate y busca su bestianan despues cu a paga pa e servicio. E pago di servicio mester ta cu ATM of placa cash pero net y den un envelop.
Servicio Veterinario ta informa cu e medidanan aki ta nesesario debi na e crisis di Corona Virus y ta nesesario pa cuida salud di nos personal pero tambe di nos clientenan. Si riba dia di bo cita bo tin sintoma di tosamento, keintura, dolor di garganta nos ta suplica bo pa no bin na nos servicio pero pidi pa haci cambio di cita.

robotstxt: allowed

filter: keep


text:
Dianan atrás, ku mi a tuma e bakuna, mi a pasa pa varios reakshonnan desagradabel. Entre nan, un sensashon di batimentu di kurason i aretmia. Hasta ora mi tabata sosega, mi kurason tabata bati asina duru komo sifuera ku mi tabata kore un maraton. Ounke nunka mi tabatin eksperensia di maraton, pero mi ta kere ku ta algu paresí.
Tabata dianan di doló, keintura ku malestar kontinuo henter un siman. Mi sa ku kurason ku ta bati ta señal di bida, pero si e ta bati manera golpi den pechu, esei si ta algu horibel!
Pero, di e mal situashonnan nos por haña bon lèsnan, paso, nada no por ta dje malu ei ku nos no por siña algu for di dje.
Kemen, pa mas ku tur kos por ta parse for di mi kontról, mi tabata sa ku e no Tabata for di kontról di shelu.
No ta trata di optimismo ni komersio di realidat, óf religiosidat barata, pero di un siguransa di ku tur kos ku pasa nos a paso pa Dios promé. I si E aprobé, ta kontribuí pa nos bon. Ah! Manera nos konfiansa ta krese ora ku nos no por interfere ku prosesonan importante den nos bida! Ora nos por solamente kere I eksperimentá e kuido amoroso di Esun ku ta bisa:
“I asta e drachinan di kabei riba boso kabes tur ta kontá”
Mateo 10:30
Pronto, realmente nos no tin mester di kontról, si nos Dios tin’e ta mas ku sufisiente.
Bo a yega di pèrdé kontról aserka di kualkier situashon? Kalma! Ta bai ta bon, paso, den e Sala di Trono tin un Soberano na kontról!


text: KRALENDIJK – Awe Erwin Phelipa èks polis a kumpli un aña mas di bida. Esnan ku wak e potrèt ta reakshoná i bisa: Awe Chino polis a hasi aña. Semper tur hende a yam’é Chino. Huntu ku e grupo di persona ku ta landa tur mainta na Chachacha Beach, enkabesá pa Eddy Rijna, a selebrá tur afó huntu ku Chino. Kantidat di kos pa kome i bebe pa tur presente. A dòrna e sitio, asina indiká ku tin selebrashon grandi. A entrega algun regalo pa Chino i e kos ku mas a hala atenshon tabata un revòlver. A regal’é e arma di plèstik, i bis’é ku awor pa dilanti e ta e persona di seguridat pa e grupo. Chino ta gosa huntu ku famia di su penshon bon meresí, awor nan ke duna kompromiso pa protehá e grupo di landadó. Na su kabes nan a pone un ban kòrá. Awe nan a probechá. Asina nan ta gosa di bida tur dia despues di landamentu na e sitio. Kombinashon di potrèt ta ilustrá momentu di selebrashon.


text:
Ademas tin personal diplomá presente, ku ta responsabel pa kuido di kada kliente. E personal di kuido ta komuniká regularmente ku famia i e atministrashon general tokante kuido di e kliente.
Ta ofresé kuido, informashon i guia na klientenan i nan famia tokante diagnósis di malesa, manera entre otro preshon haltu i diabétis. Diariamente e personal ta sòru pa kuminda saludabel i balansá, medikashon (di doló) i tratamentu di herida. Ademas ta kontrolá peso, preshon di pòls i di sanger di klientenan ún biaha pa luna. Den kaso di emergensia, ta konsultá e spesialista pa hende grandi.
Dependé deseo i nesesidat di e kliente, ta posibel pa bishitá Pasadia Mi Amparo for di 7 or di mainta te mitar di 6 di atardi. Klientenan por skohe tambe pa bishitá Pasadia Richardushuis di 7 or di mainta pa 6 or di atardi.


text:
Together with Aruba Airport:
Southwest Airlines celebrates its 5th anniversary, proving that their “love for Aruba is still their field!”
ORANJESTAD – Aruba Airport Authority N.V. (AAA) was delighted to host the Southwest Airlines’ staff with e breakfast celebration in honor of Southwest Airlines’ 5th anniversary providing roundtrip service to Aruba.
It was on July 1st, 2014 that Southwest Airlines launched their first inaugural flight from Baltimore (BWI) to Aruba. With this acquisition Aruba Airport opened up the possibilities for connections from other destinations and markets in the US. Southwest Airlines marked history on March 7, 2015 as they launched the first international flight out of Houston-Hobby Airport (HOU) to Aruba. Current service to HOU is once a week on Saturdays. As part of Southwest's network plans, BWI-AUA and MCO-AUA services were increased to daily flights.
Southwest currently operates daily non-stop flights from Baltimore/Washington International Thurgood Marshall Airport and Fort Lauderdale-Hollywood International Airport and seasonal service from Houston William P. Hobby Airport to Queen Beatrix International Airport (AUA). During the last 5 years, Southwest Airlines was not only able to establish successful point-to-point-traffic, but also made it possible for many international guests to use this popular route to travel to Aruba.
“In 2018 our valued airline partner provided 84.849 passengers the opportunity to travel to and from Aruba. Year to date (May 2019) our reliable airline-partner transported nearly 35.000 passengers with a rising trend. 5 Years have already flown by making the relationship stronger between the airline and Aruba Airport. We look forward to reinforce and further develop the partnership that will ultimately benefit our passengers and destination. On behalf of AAA, I am honored to congratulate the Southwest Airlines team on the occasion of its 5th anniversary providing service to Aruba. We look forward to working closer together in the years to come to achieve common objectives. We are grateful to the Southwest team and encourage them to continue providing great service to our passengers. Pabien!” said AAA Air Service Development Manager Mrs. Jo-Anne Meaux-Arends.
Southwest’s successful low-cost model is made possible by being a very productive, reliable and efficient airline. All combined, makes their point-to-point route system, frequent flights, careful airport selection, single aircraft type, high asset utilization, fuel conservation and hedging programs with high employee productivity produce a very safe, efficient and cost-effective operation that serves as the foundation of the business model and key driver of the airline’s 45 years of consecutive profitability.
Papiamento
Hunto cu Aeropuerto di Aruba:
Southwest Airlines ta celebra su di 5 aniversario, mustrando cu nan amor pa Aruba ainda ta grandi!
ORANJESTAD – Aruba Airport Authority N.V. (AAA) tabata contento pa brinda un desayuno na e empleadonan di Southwest Airlines na honor di Southwest Airlines su di 5 aniversario brindando servicio ida y buelta pa Aruba.
Tabata prome di Juli 2014 cu Southwest Airlines a lansa su prome buelo inaugural for di Baltimore (BWI) pa Aruba. Cu e buelo aki Aeropuerto di Aruba a keda habri pa e posibilidadnan di coneccion cu otro destinacion y mercado na Merca. Southwest Airlines a marca historia dia 7 di Maart 2015 ora nan a lansa nan prome buelo internacional for di Houston-Hobby Airport (HOU) pa Aruba. Servicio actual pa HOU ta 1 biaha pa siman riba diasabra. Como parti di Southwest su plannan di network, e buelonan BWI-AUA y MCO-AUA a aumenta pa buelonan diario.
Actualmente Southwest ta opera buelonan diario non-stop for di Baltimore/Washington International Thurgood Marshall Airport y Fort Lauderdale-Hollywood International Airport (FLL) y tambe servicio temporal for di Houston William P. Hobby Airport pa Aeropuerto Internacional Reina Beatrix (AUA). Durante e ultimo 5 añanan, Southwest Airlines no a solamente establese un trafico di punta pa punta exitoso, pero a haci posibel tambe pa hopi pasahero internacional haci uso di nan servicio popular pa yega Aruba.
“Den 2018 nos partner aereo valioso a brinda e oportunidad na 84.849 pasahero pa biaha pa y for di Aruba. Di comienso di aña pa Mei 2019 nos partner confiabel a transporta casi 35.000 pasahero cu un tendencia creciendo. 5 Aña a pasa caba haciendo e relacion mas fuerte entre e aerolinea y Aeropuerto di Aruba. Nos ta ansioso pa sigui re-enforsa y sigui desaroya e partnership cu na final di dia lo beneficia nos pasaheronan y e destinacion. Di parti di AAA, mi ta sinti mi honra pa felicita e ekipo di Southwest Airlines riba ocashon di nan 5 aniversario brindando servicio pa Aruba. Nos ta ansioso pa sigui traha di serca hunto den e añanan nos dilanti pa logra e obhetivonan en comun. Nos ta agradecido na e ekipo di Southwest y ta encurasha nan pa sigui brinda e bon servicio na nos pasaheronan. Pabien!” asina AAA su Air Service Development Manager Sra. Jo-Anne Meaux-Arends a bisa.
Southwest su modelo low-cost exitoso ta posibel door di ta un aerolinea hopi productivo, confiabel y eficiente. Tur combina, ta haci nan “point-to-point route system”, buelonan frecuente, seleccion cuidadoso di aeropuerto, un solo tipo di avion, utilisacion halto di assets, conservacion di fuel y programanan di hedging cu productividad halto di cada empleado ta produci un operacion hopi safe, eficiente y “cost-effective” cu ta sirbi como e fundeshi di e business model y manehador principal di e aerolinea su di 45 anja consecutivo di exito.


text:
Willemstad – Konseho di Ministro di Reino a nombra dr. Glenn A.E. Thodé riba 19 di yüni 2020 komo miembro di Cft riba proposishon di e entidatnan públiko Bonaire, Sint Eustatius i Saba entrante 1 di yüli 2020. E ta sigui señor Herbert Domacassé, kende su periodo ta vense 1 di yüli 2020.
Señor Thodé a yega di ehersé diferente funshon na Bonaire i Aruba. For di aña 2012 e ta rector di Universidat di Aruba. Promé ku esei e tabata Gezaghèber di Bonaire di 2008 te 2011: e promé añanan di Teritorio Insular di Bonaire i for di òktober 2010 di Entidat Públiko Bonaire.
Na komienso di su karera – di 1992 te 1998 – señor Thodé tabata aktivo komo instruktor di software i atministradó di sistema. Despues di su estudio di lei el a kontinuá su karera durante di mas ku dies aña den e mundu akadémiko, den kua e tabata traha na Universidat di Aruba i Rijksuniversiteit Groningen, entre otro komo dosente, kolaboradó sientífiko (prinsipal) i rector interino. Na 2006 el a doktorá na Rijksuniversiteit Groningen.
Riba un término korto Glenn Thodé lo bira miembro di direktiva di Stichting Scholengemeenschap Bonaire. Entrante e aña aki e ta presidente di Stichting Nature Trust i for di 2017 e ta presidente di Konseho Elektoral di Aruba. Banda di esaki, for di 2014 e ta dirigí e Komishon di Supervishon di Protekshon di Dato Personal di BES den e funshon di presidente.
Anteriormente el a yega di okupá vários otro funshon sosial. El a yega di ta presidente di Hunta di Supervishon di Fundashon di Fondo di Penshon General di Aruba i presidente di e Komishon di Guia di Evaluashon di e Leinan di Konsenso di Reino di Hustisia i di e Komishon di Konseho SGB pa asesorá Sekretario di Estado i Miniser di Enseñansa, Kultura i Siensia. Tambe e tabata miembro di e Komishon di Evaluashon di Struktura Estatal di Hulanda Karibense (Komishon Spies).
Presidente prof. dr. Raymond Gradus ta gradisí señor Herbert Domacassé pa e kolaborashon plasentero i su dedikashon pa supervishon finansiero di e islanan di Hulanda Karibense. Di mes forma señor Gradus ta spera di bai traha bon ku señor Glenn Thodé tambe.


text:
Nos mester aprecia y balora locual nos a ricibi di naturalesa. Aruba ta bendiciona como isla di tin areanan suficientemente grandi ainda di mondinan cu matanan di mangel (mangroven).
Hopi parti di mundo, y tambe na Aruba, den pasado a kap demasiado di esakinan. E servicio cu e mondinan di mata di mangel ta brinda ta impagabel pa un pais. Den e tempo cu nos ta bibando, caminda cambio di clima ta un realidad y ta menasa nos costanan, tormentanan manera horcan y tsunami ta causa disaster. Akinan ta caminda cu areanan di matanan di mangel ta yuda como proteccion di costanan prome cu olanan grandi subi tera y causa dañonan grandi. Na Aruba e parti zuid ta caminda tin mas di e areanan cu mata di mangel; manera na Zeewijk, Santo Largo, Mangl Halto, Isla di Oro, Spaans Lagoen y Parkietenbos. E reis di e mata di mangel ta hancra den suelo protehando nos contra olanan cu por presenta. No mester keda sin menciona e diferente fauna presente den e mondi di mata di mangel of e lama seco na pia di e matanan. Parhanan, cangreu, yuwana, soldachi, cleconchi y piscanan cu ta biba y crece den e reisnan di e matanan. Hopi di e especienan aki ta protehi pa ley, como tambe areanan cu ta protehi y finalmente tur mata di mangel na Aruba ta protehi pa ley.
E fecha 26 juli, apenas proponi na 2015 pa UNESCO, pa haya reconocemento como Dia Internacional di Mangel ta uno na su lugar mirando tur su servicionan cu e ta duna hende y bestia. Riba dia 26 di juli ta bon pa disfruta door di bay aprecia e matanan y siña mas di nan. Yuda splica hobenan e balor di e mondinan di mata di mangel y e rason pakico nos mester proteha e mondinan aki. Asina tambe tin gruponan cu ta haci caminata rond di e areanan cu e proposito pa educa ariba e balor di e matanan di mangel. Pakico ora di bay disfruta banda di nos costanan nos mester destrui matanan e di mangel? Ora di bay haci limpi mester eherce cautela y no cap ni tampoco kita e matanan. Incluso ora di kita e blachinan cu ta cay abou e ta stroba e ciclo di decomposicion cu atrobe ta yuda pa e mata sigui crece. NO kita nada di e mata di mangel paso esaki ta inhumano y no un comportacion responsabel ni ta di acuerdo cu leynan. Locual Si por haci ta planta un mata di nobo of laga e mondi intacto pa naturalesa crece den su forma autentico y natural pa e generacionnan cu ta bin. Nan tambe tin derecho pa disfruta di e servicionan di e ecosystema di mangel. DNM ta keda informa na un manera obhetivo e mihor manera pa trata cu nos medio ambiente y recursonan natural.


text:
Diadomingo ultimo mi a asisti na e show di “Sea bunita, Sea bo mes” den cuadro di celebracion di Dia Internacional di Derechonan di Mucha.E anochi a cuminsa cu un sketch caminda ta duna atencion na termento y abuso di mucha. Un manera pa empodera nos mucha y hobennan pa nan sa kico pa haci y cu nan tin derecho. E show a sigui caminda nos mucha y hobennan special cu hopi entusiasmo a realisa diferente presentacion y asina celebra e dia Internacional di Derecho di Mucha. Como parti di e actividad tabatin un show di modelahe caminda un total di 28 mucha y hobennan special a participa hunto cu un celebridad.
Sigur mediante actividadnan asina nos por conscientisa di e importancia di inclusion. Tur mucha sin excepcion tin drecho riba e.o. educacion, proteccion, trato husto y mucho mas.Un tremendo actividad cu a brinda nos mucha y hobennan special e bunita plataforma pa desplega nan talento den baile, canto y teatro. Tawata un anochi bunita y impresionante. Un pabien na e organisadornan, nos celebridadnan y mas cu claro na nos mucha y hobennan cu a duna un excelente presentacion. Sigur nan a duna contenido na e tema di e aña aki cu ta Inclusion pa tur mucha. Pabien!


text:
Un crucero transatlantico cu mas cu 600 pasahero abordo, algun for di dia 12 di februari, ta nabega den Caribe sin haya un solucion.
NO a logra baha pasahero den nan biahe crucero den Caribe na La Romana na Republica Dominicana dia 27 di februari despues cu a raporta algun caso di griep.
A dicidi di programa un parada na St. Maarten dia 2 di maart pa permiti pasaheronan baha y tuma un buelo charter bek pa United Kingdom. Pero a tuma pasaheronan nobo pa sigui e biahe pa Jamaica. Despues lo mester a bay Costa Rica, Panama, Colombia, Corsou y yega Barbados dia 12 di maart.
Den e periodo aki diferente puerto a nenga nan entrada mientras cu tin cinco caso di coronavirus confirma abordo.
Funcionarionan Britanico a lansa un campana diplomatico pa haya un pais pa ricibi MS Braemar, cu ta pertenece na un compania Britanico, Fred Olsen Cruise Lines. Binti pasahero y 20 miembro di tripulacion, incluyendo un dokter, ta den isolacion despues di a presenta sintomanan di griep ora cu nan tabata abordo di e barco.
Awo Braemar ta mara na mas o menos 25 miya offshore di Bahamas, sperando aprobacion di Gobierno local pa trece alimento, fuel y remedi, y tambe dos dokter y enfermero kende ta prepara pa asisti e team medico abordo.
E crucero cu 682 pasahero y 381 miembro di tripulacion, a yega Bahamas diasabra. Aki tambe a prohibi nan di mara den waf, pero a permiti nan ancra un poco pafo di costa. “Ningun otro waf Caribense tabata dispuesto pa acepta e barco debi na e sentimentonan local pa cu COVID-19 coronavirus,” e compania a bisa den un declaracion.
Ta trahando riba solucion pa e pasaheronan por yega nan pais y cas mas lihe posibel. Ta sondea tur posibilidad, hasta ta papiando cu autoridadnan di Cuba. Un plan pa biaha bay United Kingdom ta descarta pa motibonan logistico.
A conseha pasaheronan pa isola nan mes y tuma conctacto cu e centro medico si nan ta sinti malo, E bar y restaurantnan ta habri.
Dialuna, 9 di maart, e compania a raporta cu dos persona cu tabata riba Braemar a keda diagnsotica cu coronavirus despues di a bolbe cas. Seis persona cu sintomanan di griep, riba e barco, a pasa den test, y cinco caso a keda confirma diaranson – cuatro tripulante y un pasahero – cu un otro resultado inconclusivo.
E barco no por a mara na Corsou diamars of Barbados diahuebs y a cambia rumbo pa Bahamas, unda e barco ta registra, cu e intencion pa baha e pasaheronan.
E compania a bisa cu tur bon intencion a tuma pasaheronan nobo, ya cu ningun cu a subi na Sint Maarten a declara di ta malo y ningun a biaha pa areanan di alto riesgo y tampoco tabata exponi na personanan cu e virus aki.
Mientras cu ta busca solucion pa e pasaheronan por bay nan cas, a cancela tur biahe te cu 23 di mei.


text:
KRALENDIJK –Ayera despues di orashon promé ku santu sakrifisio di misa na parokia la Bírgen di Coromoto, tabata muchanan di klas 8a di Skol Amplio Papa Cornes, kendenan a tuma tarea di lektor i algu mas durante e selebrashon Eukaristiko.
Misa tabata kan kan di hende, i loke mas a impreshoná tabata presensia di Sur Virginia i otronan. Aklamashon promé ku evangelio di e djadumingu ta inisiá bisando:”Den e tempu ayá, Hesus a konta su disipelnan un parabola pa siña nan ku mester resa semper, sin nunka deskurashá.”
Pader den predikashi a bisa beibel por guia e hende ora e ta lesa esaki. El a pidi muchanan, pa wak sùrnan presente, entre otro Sur Virginia, kendenan a hasi hopi pa Boneiru. “Nana a traha duru ku ménos material den pasado,i a duna tur esfuerso pa awe situashon ta tòp, i ta bon pa nan. Nunka lubidá momentu ku pasa na rotònde Sùrnan di Roosendaal, loke nan a hasi pa nos,“ pader Alphonsus Baak a menshoná. El a sigui bisa:”Ami a haña lès serka un di e sùrnan tempu e tabata na Hulanda. Danki pa e sùrnan tur pa nan esfuerso, i danki awe pa Glenda Bernabela,e persona ku ta guia sùrnan i a selebrá huntu ku nos durante Santu Sakrifisio di misa,” entre otro pader Baak a menshoná. E parti animashon tabata den kombinashon ku muchanan di Skol Amplio Papa Cornes.


text:
Lider di Partido MEP Evelyn Wever – Croes:
Mientras ta warda riba decision di Conseho di Minister di Reino
ORANJESTAD – Diabierna 21 di oktober tin riba e agenda di Rijksministerraad / Conseho di Minister di Reino e tema di aanwijzing pa Aruba. Lider di Partido di MEP Evelyn Wever – Croes a duna un update breve di e trabounan haci desde principio pa evita e aanwijzing.
Lider di Partido Wever – Croes a splica cu a cana diferente trayecto y un di esakinan ta cu a entrega e ‘zienswijze’. Zienswijze ta encera con Aruba ta defende su mes contra di e aanwijzing. Aruba su defensa ta hopi huridico pero e tin contenido tecnico y financiero tambe. ‘Segun mi humilde opinion, huridicamente, un aanwijzing aworaki no ta posbel, Lider di Partido Wever – Croes, a expresa.
Ta importante pa menciona cu a sigui traha riba baha gastonan aun mas, cual a conduci na e deficit manera cu a entrege den e cambio di presupuesto cu ta bayendo Parlamento, di 227 miyon florin pa 148 miyon florin. Mientras cu e ta canando su caminda (awor pa Raad van Advies), a logra baha e deficit aun mas, pues e ta rond di 112/113 miyon florin. Esaki ainda no ta riba papel pero e lo bay Parlamento den un nota di cambio.
Asina Lider di Partido Wever – Croes ta mustra con ta trahando duro pa baha e deficit mas, pa asina no tin niun motibo pa haya e aanwijzing. Awor lo mester warda te cu diabierna pa mira kico ta bay pasa.


text:
Director di DOW, sr. Marlon Croes ta splica di e trabounan cu a keda haci na Bubaliplas, mirando e situacion cu a pasa camidna bestianan tabata fayece.
Sr. Croes ta bisa cu esey ta hechonan cu no por a preveni, awasero ainda ta cay den e ultimo simannan. “Nos tin cu bay minimalisa riesgo cu tin den nos sistema pa haci mantencion cu diferente tipo di mata cu por purba drenta y filter prome cu yega den plas mes.”
Segun sr. Croes esey ta e strategia cu ta yegando pa Parke Nacional Arikok. E ta bisa esey ta manera mirando cu si realoca awa, e ta bay costa mas placa mirnado cu henter e area ta conecta cu awa completamente cu Noord y ta un trabou cu no por cambia lihe.
E funcion di Bubaliplas tin su trabou cu mester keda mantene y tin cu bira un atraccion turistico cu ta keda proteha pa ley. E ta bisa cu tin un plan conhuntamente cu Parke Nacional Arikok pa e parti di mantencion.
Ta pidi pa persona no haci mal uso di e luga, of tira sushi. Nan ta purbando pa por bin cu borchinan den ciero momento y otro elemento pero e plan mes lo ta pa e siguiente 3 pa 5 aña dilanti.


text:
Recientemente Minister Maduro a reuni cu sr. Donata y sra. Maduro di e Comision Educacion y Cultura Aruba pa haya un bista di e trabou nan cu ta wordo haci pa e Comision.
Na maart di e aña aki e Comision a cuminsa cu nan trabou nan pa traha riba un programa di educacion cultural cu lo mester wordo integra den e curiculo di scol, pero tambe pafo di scol den comunidad. Sr. Donata y sra. Maduro a brinda un splicacion di kico tur a wordo haci pa e Comision te cu awor. Minister Maduro a haya un splicacion di e planificacion pa e tempo nos dilanti na unda cu, entre otro, lo bay finalisa e ronda di reunion nan sosteni cu gruponan di interes pa informanan y tambe pa sondea e interes pa haya nan participacion activo den e trabounan cu mester tuma luga.
Educacion cultural na scol ta importante pa e mucha por forma su identidad y sinti su mes parti di un comunidad cu ta wordo fortifica cu su presencia y participacion.
Minister Maduro ta desea e Comision exito cu e trabounan necesario y ta spera cu e Comision por keda haya e sosten necesario di e sector di Enseñansa y di Cultura pa asina pronto por presenta un plan definitivo con pa integra educacion cultural den curiculo escolar y tambe den comunidad general.


text:
Aruba 2030- Metanan di Desaroyo Sostenibel
Manera ta conoci na september 2015, e Asamblea General di Nacionnan Uni a adopta e Agenda 2030 cu ta dirigi riba Desaroyo Sostenibel. E metanan di Desaroyo Sostenibel (SDG’s) ta encera 17 meta cu ta fungi como guia pa yega na sostenibilidad, prosperidad y paz mundial.
En conexion cu consientisacion di SDG’s na Aruba, e comision nacional di SDG’s Aruba kier hasi un sondeo di con importante e metanan di Desaroyo Sostenibel ta pa e pueblo di Aruba. Den un cuestionario cortico, por indica e importancia di cada meta di SDG’s. Tambe por indica cual metanan ta esunnan mas importante pa Aruba y cualnan mester di mas atencion.
Pa completa e cuestionario, por bishita e website di CBS y click riba e potret di Aruba 2030 Sustainable Development Goals. E cuestionario ta den Papiamento y Ingles. Tambe por bishita e Facebook page di CBS y click riba e link c uta inclui den e post relata na e encuesta di SDG’s, esta:
Link:http://cawi.dooblo.net/client/(S(5nn5ahkgqmk1y0plrsfl35vx))/Survey.aspx?Ticket=I9PB1Z8L
Masha danki pa coopera!


text:
WILLEMSTAD- 29 di mei 2017 – ResientementeKòrsou huntu ku Time Out New York a selebrá yegada di zomer riba awa ku un Summer Kickoff Yacht Party. Kasi mil partisipante a subi Hornblower Cruise Line pa selebrá huntu ku e publikashon lokal tan respetá Time Out New York i e spònser prinsipal, Ofisina di Turismo di Kòrsou (CTB).
E kampaña publisitario kolorido, ‘Right Now in Curaçao’, tabata na bista di públiko tur kaminda riba e yate di tres piso. Na tur e barnan, bartènder ku T-shirt di Kòrsou tabata sirbi e bibida spesial ‘Curaçao Blue Breeze’. Tambe tabatin un kabina spesial pa saka potrèt ku un bunita background di e playanan di nos pais i tambe leshi pa potrèt ku hashtag di e evento ‘#StayDushi’ imprimí riba nan. Ademas tabatin un premio masha spesial den forma di un estadia di kuater anochi na Kòrsou, kortesia di Renaissance Curaçao Resort & Casino i JetBlue Airways. Esnan ku no tabatin e suerte di gana e trep pa Kòrsou, a risibí komo regalo un brel di solo ku ‘Curaçao’ riba dje i algun tremendo oferta pa bini nos pais, inkluso e pakete vakashonal ‘$50 for our 50th’ di CHATA i un deskuento di $150 pa Kòrsou di JetBlue. E evento riba yate ta parti di un serie di evento i inisiativanan promoshonal pahalsa e nivel di konsiensia i krea mas tráfiko for di e merkado di Nort Amérika.


text:
CasMarie ta brinda un anochi di información riba diaweps 26 di juni. E impacto di e syndroma di demencia ta enorme y ta afecta hopi mas cu djies e famia di mas cerca. Según e organisashon mundial di salud (WHO) Demencia por wordo considera como un di e retonan mas grandi riba e tereno social di siglo 21. Ta hopi importante pa nos por reconoce e señalnan y nos ta na altura di e consehonan y posibilidadnan cu tin aki na Aruba ora un persona wordo diagnostica cu e syndroma di demencia. Pa cualkier pregunta tocante e syndroma aki y guia con pa anda mihor cu un persona cu tin demencia semper por acudi na fundacion CasMarie. Si ta desea di hasi uso di servicionan di CasMarie of si ta desea di haya mas informacion por tuma contacto libremente na number 5696910
Durante nos proximo anochi diDementie Café CasMarie nos lo combersa cu 2 profeshonal y nos lo toca e tema lifestyle y demencia. E prome charla lo ta cu sra. M.Sc. Shardea Croes cu ta specialisa riba e tereno di sport pa hendenan cu un desabilidad caminda cu nos lo enfatisa e conexión entre demencia y moveshon.
Nos segundo charla lo ta Dr. sr. Carlos Viana cu ta specialisa riba tereno di nutrishon y nos lo amplia riba uso di suplemento cerca persona cu demencia.
E anochi aki lo bira sigur un anochi jena cu hopi informashon valioso y tips nan practico. Pa asina na final di e anochi tur presente lo sinti nan mes reforsa y anima pa sigui cu e cuido na cas.
Pa mas informacion por jama na number 5696910 of bishita nos pagina di Facebook Dementie Café CasMarie.
Dia: 26 di juni 2014
Orario: 7.00 pm – 9.00 pm
Lugar: CasMarie, Savaneta 532-A (dilanti di entrada di Marinierskazerne)
Nos ta spera di topa cu bo persona y por yama bo bon bini riba e anochi aki cu lo ta uno hopi special. Pasa libremente, experencia, scucha y combersa. Ban haci un diferencia. Hunto nos lo logra!


text:
Nos por tin un temporada bastante cayente ainda riba tereno politico, bayendo fin di aña, y esey pa varios motibo. E accionnan di diferente sindicato por bira mas fuerte y tambe a bira conoci cu definitivamente Aruba no ta haya sosten di liquidez di Hulanda pa e ultimo tres luna di aña, y esey mientras a transcuri caba mitar di e periodo ey. Esey fuera di e manera con e noticia a yega na nos. Un anuncio riba Facebook di Banco di Seguridad Social (SVb) a laga sa cu subsidio riba salario a termina caba… per 1 di november. Otro medio a acerca e mandatario responsable pa confirmacion y a haya esaki tambe… Esaki ta forma di comunica? Den e staff di 25 persona cu e mandatario orguyosamene tin, no tin un alma cu sa con pa maneha e tipo di situacion aki?
Di otro banda, nos no mester ta sorprendi cu e manera di actua aki. Ta lamentable cu, mientras cu e situacion obhetivo den hopi caso ta duna e mandatario o gobierno razon, e manera cu ta maneha e situacion ta haci cu hende ta rabia. Ora cu gobierno ta bisa cu no tin placa, y ta berdad cu no tin, pakico inmediatamente su tras ta cuminza purba suavisa e asunto bisando cu ‘tan pronto cu por’ ta bay back na e situacion normal? Y esaki mientras cu nan sa masha bon cu e situacion ey no ta drecha pa awor. Esaki ta por ehemplo e problema grandi cu tin cu e sindicatonan, cu ta haya cu nan tin motibo pa exigi cu e austerisacion di 12,6% mester desaparece. Entre otro ta argumenta cu tin entidad cu no a cumpli y cu esnan cu si a cumpli ta rabia awor pa e trato desigual aki. Si esey ta asina, gobierno ta responsable pa e trato igual ey, sin duda algun. Y pakico?
No tin ningun logica pa bisa cu e situacion financiero di un entidad estatal o semi-estatal ta asina malo cu implementa e medida ta empeora e situacion. Segun nos e situacion malo den un entidad ta duna un motibo mas pa corta salario, pa por sali di e problemanan mas pronto posible. Naturalmente lo mester contempla bon ki aporte e entidad por duna na gobierno, sin afecta su sobrevivencia. Aki por ta cu nan lo contribui menos cu otronan, mientras cu esunnan cu por afford contribui mas, mester haci esey. Esey no ta desigualdad. Pero, ta ken mester duna claridad tocante esaki? No ta aki mas en general tin un problema cu e gobierno aki, cu gusta usa palabra grandi manera ‘transparencia’ pero ta keda corto den duna informacion basico na comunidad?
Ta parce nos cu aki tin un caso tambe di scoge un acercamento publicitario eroneo con ta trece cierto problema, y solucion, na publico. E sindicatonan ta grita awor cu nan kier nan salario atrasa back pasobra a termina e programa di FASE. Ma ta cual sabi a bay bisa cu nan placa ta bay directamente pa yuda e ciudadano sin trabao, cu ta beneficia di e programa aki? No tabata mas inteligente pa no papia di un fondo pa FASE, y paga e ayudo di recursonan general? Ta ken a kere cu ta un bon idea pa simbolisa e ‘solidaridad’ di e empleado publico o semi-publico, marando esaki directamente na e ayudo di emergencia na desempleado y empleado den peligro di perde trabao? Ta pesey awor e argumento ey, cu tabata mustra asina bunita, ta bin dal back den cara di gobierno. Y awor ta surgi e problema, cu mientras nan ta exigi nan salario back, gobierno ainda tin un buraco di mas di 300 miyon florin pa ‘desaparece’ pa yega na un presupuesto balanza, loke di banda Hulandes ta e exigencia. Entrada di gobierno lo mehora na 2022, a base di un economia recuperando, pero no pa cera semehante abismo.
Pa colmo, awor cu cosnan a cuminza pega, awor ta saca huña. Si no por logra un acuerdo, anto ta hiba un ley Parlamento pa concretiza e austerisacion pa e aña venidero; esey ta e mensahe. Esey sigur ta un opcion, si e ta esun mas elegante ta otro cos. Ta keda e punto principal si, cu gobierno den e situacion aki mester di e reduccion di salario te fin di 2022, por lo menos. Protesta fuerte of no, esey no ta cambia e realidad ey.
Basicamente, loke nos ta mira ta tuma lugar actualmente ta e continuacion di e crisis, unda mester tuma medida fuerte, cu pa un parti tabata mara na Covid-19, pero tambe ta pertenece na e crisis financiero general acumula desde varios aña, unda ta dificil pa cualkier gobierno pa sali ileso di esaki. A keda pospone e medidanan, di manera agil pa pasa nan pa despues di campaña, cu a resulta exitoso tambe pa e partido grandi den gobierno, cu por continua su maneho. Sin embargo, e confrontacion a yega y ta cuminza mira awor e consecuencianan di kier a tene tur hende contento pa tanto tempo, pintando e cosnan mas faborable cu nan ta. Te awe ainda no ta bisa e empleado publico cu gasto di personal en general ta insostenible, y cu apenas e austerisacion aki ta representa loke berdaderamente mester tuma lugar pa trece e gastonan aki na un nivel aceptable. E yayamento no a termina ainda.


text:
Yannick nr5 pa e gran final
Yannick Roos lo ta den e gran final di singles na Cochabamab
Bolichero Yannick Roos ta logra clasifica como e number 5 pa e gran final individual den e XI Juegos Suramericanos Cochabamba 2018 na La Paz, Bolivia.
Mañan diaranzon Yannick lo mester enfrenta Renan Soghaib di Brazil cu a clasifica como e number 4. Sin duda esaki ta un tremendo resultado pa e bowling masculino di Aruba, e mas halto te cu awor aki despues di basta aña.
E bolichero Elias Halabi no a logra yega den e prome ochonan caminda e ta posiciona su mes na un di 14 lugar riba e ranking final.
Hopi exito na Yannick Roos den e final di bowling masculino.


text:
Venezuela a detené un tim di televishon di Al Jazeera.
Outoridatnan Venezolano a detené un tim di televishon di e agensia di notisia Al Jazeera na aeropuerto international di Maiquetía, pafó di Caracas i ta plania pa ekspulsá nan, asina un sindikato di periodistanan lokal a indiká. E trahadónan di Al Jazeera, ku a yega e pais riba un buelo for di Colombia, mester keda deportá bèk pa Bogotá. "Teresa Bo ku ta koresponsal, Lagmi Chavez ku ta produktor i un kamarógrafo di AlJazeera tur a keda detené i a konfiská nan ekiponan. Ta sospecha e periodistanan di Al Jazeera di ta sostené oposishon na Venezuela debí ku nan tabatin e intenshon pa bai filma e resiente marcha di protesta kontra presidente Maduro. Den ougùstùs, envíadonan di Nashonnan Uní i raportadónan speshal Inter-Amerikano riba libertat, a indiká nan preokupashon pa ku e deterioro di libertat di prensa na Venezuela. Hopi miembro di prensa na Venezuela ta bou di un preshon kresiente di gobièrnu.


text:
(Infobae) – Departamento Administrativo Nacional di Estadisticonan (DANE) di Colombia ayera mainta a revela cu pa september di 2022 e variacion anual di indice di Prijsnan di Consumidor (IPC) tabata di 11,4% y e variacion pa luna di 0.93%, for di januari te cu september el a yega na 10.08%. segun e entidad aki a reporta.
E sectornan di ganaderia, agricultura, piscamento, industrianan manufacturero, entre otro, a presenta variacionnan superior. Di otro banda, sector di explotacion di mina ta e unico cu a registra un variacion negativo.
Variacion anual di IPC pa loke ta trata cuminda y bebida no alcoholico a haya un 26,62%. Aros a subi cu 33,60% webonan 30,91% tomati y fruta fresca 29,91%. Cu un representacion di 0,84% punto porcentual e indice total anual di september di 2022, e coriente a subi cu 27,29%. Na otro region como Santa Marta, Sincelejo, Valledupar, Montería, Riohacha, Cartagena y Barranquilla e variacion a aumenta hasta cu 40%.
E cifranan registra a wordo pronostica pa expertonan den Finansa. Segun encuesta di lunanan tocante expectativanan cu a wordo realisa pa Banco di Republica, tabata espera cu pa september por a haya un aumento di inflacion di 0,71%.
Munir Jalil, economista y hefe di e banco pa region Andino, a revela cu loke nan ta mira specificamente di e datonan di luna ta cu desafortunadamente e prijsnan di cuminda no kier baha y nan ta sigui wak un inflacion di cuminda di 1,4%. “Esey ta un mal noticia, e mester ta mas abou, pero den memey di e fenomeno La Niña, tur e parti di frutanan y berdura ta wordo afecta negativamente y esey ta perhudica nos”.


text:
ORANJESTAD,Aruba
Siguiendo e pandemia di COVID-19, IPA ta alinia cu e medidanan di seguridad nacional di Aruba tocante distanciamento social. Nos ta sigui e guia di gobierno pa scol, cual ta nifica cu actividad diario pa studiante, docente y personal di sosten ta cancela na e edificio di IPA. Esaki ta nifica cu IPA ta cera te dia 31 di maart sperando riba update di Gobierno di Aruba.
Teniendo cuenta cu esaki IPA a haci modificacion den e forma cu e lo sigui brinda enseñansa na su studiantenan y den e forma cu e lo duna servicio na publico.
IPA lo ofrece enseñansa na un forma sigur y responsabel. Esaki ta nifica cu nos studiantenan lo haya enseñansa riba distancia pa medio di e plataforma online. Tur servicio, material di instruccion y herment lo ta disponibel online.
IPA su Centro pa Desaroyo Profesional Continuo (CDPC) a desaroya un “Digital First Aid Kit” cu tips y triki pa siñamento digital. E prome kit cu a diseña ta traha specialmente pa maestro di Enseñansa Primario. Sinembargo, ta trahando riba un kit pa AVO y otro tipo di enseñansa. Pa por download e kit pa maestro di scol primario bishita e website www.ea.aw.
E servicio cu publico lo tuma luga por lo pronto via e e-mail info@ipaaruba.com. Asina cu bin cambio den esaki nos lo informa comunidad pa medio di nos facebook Instituto Pedagogico Arubano. Like nos pagina di facebook p’asina bo keda bon informa.
Di e forma aki IPA ta tuma precaucion p’asina sigura salud, seguridad y bienestar di cada miembro di IPA y henter Aruba.


text:
KRALENDIJK – Resientemente Bonaire Lions Club a eligí su direktiva pa e aña leonístiko 2020-2021 bou di presidensia di Edelmira Marten-Carolina ku a keda reeligí komo presidente i ta bira e di 59 presidente.
Edelmira Marten-Carolina den su spich komo presidente entrante a indiká ku e ta gradesido pa e konfiansa pon”é den su persona un aña mas pa dirigí e klup di tantu balor pa komunidat.
E aña ku a pasa tabata un aña otro for di tur aña. Un aña ku un pandemia ku a sorpresá mundu kompletu i ku tabatin su influensianan negativo tantu sosial komo ekonómiko.
Un aña leonístiko ku a premirá di bira un aña ku hopi aktividat riba diferente tereno. Apesar di esei por wak bèk riba algun meta ku a realisá manera e spònsermentu anual di un deportista pa partisipá den un torneo di baseball internashonal, yudansa ku limpiesa na Hospice Kas Flamboyan. Den Regatta a logra hasi algun mucha di Fundashon Kuido pa Oido i Bista , ku tambe ta un grupo di enfoke di Lions, kontentu ku entrada pa e atrakshonnan ku tabatin den parke Wilhelmina. Den kuadro di salú tabatin un kaminata den naturalesa ku na final tèst di suku, tambe a sostené Special Olympics ku nan Walk A Thon anual tantu ku ‘manpower’ komo un kontribushon pa e famoso sòpi pa na final.
E pandemia tabatin su banda positivo tambe mirando ku un meta ku tin diferente aña pero ku no ta logra, e biaha aki si a logra. Ta e forsa ku a uni entre diferente klup di servisio, den e kaso aki Kiwanis Club i Rotary Club huntu ku Bonaire Lions Club , pa hasi un radiotòn. Esaki pa a kontribuí ku sèn i komestibel pa Voedselbank i Voeding op school ku ta distribuí kuminda pa famianan den nesesidat i den e kaso akí tambe esnan afektá pa e krisis ku a surgi. E tabata un proyekto pensá den un tempu hopi kòrtiku ku a bai kontra di e lema ku ‘sòpi purá ta sali salu’. Den e kaso akí a logra den 4 ora kolektá kasi $16.000 i sin konta e paketenan di komestibel tambe ku a entregá.
Dia 2 di febrüari durante di charternight ku Bonaire Lions a kumpli 58 aña, a eligí e POTY (person of the year) di 2019 ku ta Sr. Frensel Celestijn i a hasi uso di e oportunidat pa hasi un donashon na e agrupashon musikal di hóben FMK. Despues Corona virus a bin aden i a paralisá tur proyekto. Otro meta tabata pa reklutá miembro nobo. Esaki tambe ta otro logro. Bonaire Lions Club ta orguyoso di anunsiá ku Ariadna Timp i Pedro de Jongh awor ta forma parti di e famia leonístiko.
Presidente Edelmira a finalisá i ta yama danki na e direktiva saliente, otro ‘lionnan’ i ‘partnernan in service’ ku den un tempu difísil a hasi nan máksimo esfuerso pa tòg por a funshoná i ku a sòru pa apesar di tur kos logra laga Lions su nòmber sigui resoná. Alabes ta bai un felisitashon na e direktiva entrante ku sigur lo duna kontinuashon na e bon trabou di Bonaire Lions Club manteniendo su lema: ‘We serve better when we serve together’.
El a terminá su spich yamando danki na e direktiva saliente sperando di por konta ku koperashon di kada un miembro pa asina sigui realisá i metanan i alabes a felisitá direktiva nobo i ta sigur ku lo duna kontinuashon na e bon trabou di Bonaire Lions Club.
Ku e lema di Bonaire Lions Club den mente: ‘We serve better when we serve together’.


text:
Durante e lunanan di Ougùstùs i Sèptèmber 2022, Selibon N.V. i Fundashon Boneiru Limpi i Bunita ta uni forsa pa pone atenshon na limpiesa di nos isla. Durante e 2 luna nan aki, kada siman lo pone algun baki den algun bario di Boneiru. Di e forma aki Selibon N.V. i Fundashon Boneiru Limpi i Bunita ke stimulá habitantenan di Boneiru pa limpia den nan kurá i rondó di nan kas.
Entrante djabièrnè 5 di ougùstùs pa djadumingu 11 di sèptèmber 2022, habitantenan di Boneiru lo tin chèns pa depositá nan shushinan den e bakinan den nan bario.
Esaki ta e planifikashon di baki di shushi pa e lunanan di Ougùstùs i Sèptèmber:
Den e bakinan aki, por depositá:
- Shushi gròf (manera stul òf mesa bieu, kashi, kama i kolchon).
- Shushi di kurá (manera foyo, rama i palu).
Tene na kuenta ku:
- Aparatonan elektróniko (manera frishidèr, wasmashin, televishon), mester wòrdu pone banda di e baki.
- Eternit i/òf otro tipo di material ku por kontené asbèst mester mèldu na Selibon NV pa por rekohé apart.
Pa kualke informashon òf pregunta, por tuma kontakto ku Selibon NV:
- Via telefòn: 717-8159 òf 701-8159
- Via imeil: balie@selibon.com
- Facebook: Selibon NV


text:
Dialuna atardi Minister di Salubridad Publico Sr. Dangui Oduber tabata presente na La Cabana Resort caminda a reuni cu AHATA. Esaki a bay den cuadro di concientisacion, transparencia y pa brinda e informacion na sector turistico. Aki e team di profesional di Departamento di Salud cu ta conseha Ministerio di Salubridad Publico con pa atende cu coronavirus a duna un presentacion na e miembronan di AHATA den un esfera hopi ameno.
Durante e intercambio ameno aki e representantenan di Departamento di Salud Publico a duna un presentacion di kiko e virus ta, kiko ta e consequencianan di e virus y con por preveni di wordo contagia cu e virus. A pone hopi enfoce riba e parti preventivo, tambe a pone hopi atencion riba e perspectiva y con serio e virus ta. E manera mas efectivo pa preveni coronavirus ta door di laba man frequentemente cu habon of haci uzo di un hand sanitizer.
Ora a haci un comparacion di coronavirus cu otro malesanan respiratorio cu tabata tin den pasado, manera measel, sars, influenza H1N1 y mears. Den tur e malesa contagiosonan aki esun cu tin e cifra di mortalidad mas abou ta coronavirus. Otro cos di remarca ta cu e coronavirus ta muri entre 2 y 5 dia den temperaturanan riba di 25 graden celsuis cual ta e caso den e clima tropical na Aruba, Na otro paisnan na munda caminda e temperatura ta mas frieuw e virus por keda bibo pa 2 siman of mas. Na momento di tende e hechonan aki den e presentacion esaki sigur a trece un sentido di alivio na e miembronan di AHATA.
A demostra tambe riba e cifranan di mortalidad den diferente categoria, aki a keda demostra cu cifra cu 14 porciento di personanan riba edad di 80 aña cu haya e coronavirus ta resulta fatal. Di otro banda personanan entre e edad di 1 aña te cu 50 aña e porcentahe ta practicamente cero. Actualmente tin alrededor di 86 mil persona afecta rond mundo di cual 3 mil a fayese y 36 mil a recupera di e virus. Si pone e cifranan aki den un averahe y perspectiva por conclui cu coronavirus su cifra di mortalidad ta alrededor di 2.5 porciento.
E preocupacionnan cu Hotel tabata tin ta cu si e testnan pa cu coronavirus por wordo haci aki na Aruba mes a mustranan cu esaki por wordo haci na Laboratorio di HOH mes y den menos cu 24 ora esaki ta bira conoci. Otro preocupacion tabata e screening nan na aeropuerto y na waf, aki Departamento di Salud Publico a informa e miembronan di AHATA di e proceduranan cu tin pa por cumpli cu e protocolnan internacional cu tin. Nan a puntra tambe kiko ta e medidanan di prevencion y precaucion cu nan mester tuma. Gobierno di su banda lo comparti tur e informacionnan pa asina nan informa tur nan trahadornan kiko a wordo presenta pa DVG. Esaki tabata e palabracion cu wordo haci, tambe nan lo keda den contacto estrecho cu ATA pa asina ATA por trecenan preocupacion dilanti den e crisis team.


text:
Estimado comunidad, manera boso por a premira, nos mester a cancela nos evento di dia 18 di Maart pa motibo di seguridad. Lastimamente e coronavirus a yega seca nos net awo cu nos celebracion di Himno y bandera ta den porta.
Nos ta lamenta e situacion aki masha hopi mes, pero nos tambe kier haci todo por todo pa por tene nos comunidad y nos dushi isla sano y salvo. Maske nos no lo por duna un fecha nobo ainda, nos ta promete boso cu nos lo celebra nos Orguyo Arubano hunto cu boso asina cu nos haña e oportunidad! #ArubanosOrguyo #WeareAloe.


text: KRALENDIJK – Promé ku fin di aña komunidat en general pero esnan den sektor laboral en partikular lo bai tuma nota di diferente desaroyonan ku lo bai tin influensia riba sektor laboral aki na Boneiru. Den diálogo sentral temanan manera penshun general, atmishon di imigrantenan riba merkado laboral, sueldo minimo, penshun di behes, kombatimentu di pobresa,konekshon enseñanza ku merkado laboral, plenchi di trabou ets lo tin prioridat, miéntras ku ta trahando duru internamente pa yega na un “Un akuerdo amplio” entre e tres partidonan den Diálogo Sentral, esta gobierno, sektor di dunadónan di trabou i sektor laboral. E ambiente den Diálogo Sentral ta positivo, tin un esfera di konfiansa, un esfera ku tur partido ta respetá e interes ku kada un di e gruponan ta sali pe i e komprenshon t’ei ku mester tuma i duna pa tin un balansa sosial ekonómiko sano.


text:
Lockdown parcial ta sigui
Medidanan ta keda necesario pa proteha otro.
E cantidad di contagionan di corona ta bahando. Esey ta bon noticia. Nos ta tene nos mes bon na e medidanan, y esey ta surti efecto. Pero nos no t’ey ainda. P’esey ta importante pa nos continua e lockdown parcial. Nos ta keda limita e momentonan di contacto y movementonan di biahe. Nos ta keda aplica e reglanan basico. Y nos ta trata di yuda otro pa pasa den e periodo fastioso aki.
Entre otro museo-, teatro-, piscina- y parkenan di recreo, despues di tabata cera dos siman, por habri atrobe y nos mag haci deporte atrobe den lesnan den grupo. Hendenan atrobe mag di ricibi tres persona pa dia na cas y ta pafo cu maximal cuater persona den un grupo. Na mes momento e e lockdown parcial ta keda. Nos ta conseha ainda pa no biaha pa exterior te cu medio januari, a menos cu esey ta estrictamente necesario. Pa limita e cantidad di biaha cu personanan ta bin den contacto cu otro, evenementonan ta keda prohibi y ta cera horeca completamente.
Mantene reglanan basico
Mantenshon di e medidanan basico ta keda crucial pa reduci e cantidad di contagionan. Personanan cu tin keho, te hasta si nan ta leve, ta keda cas y ta laga haci test mas pronto posibel. Personanan infecta, ta pidi ayudo di otronan pa haci compras y otro trabounan, di manera cu e persona infecta por keda cas. Tur hende ta tene un meter y mei di distancia i esun cu ta na un sitio cu hopi hende, ta aleha. Tin un conseho urgente pa bisti mondkapjes no medico parti paden di espacionan publico.
Medidanan di sosten y atencion pa otro
E medidanan aki tin impacto fuerte riba comunidad y economia. P’esey gabinete ta sostene empresario-, empleado- i buscadonan di trabou cu medidanan di sosten. Tin atencion pa personanan cu ta sinti nan so of cu cay den problemanan financiero. Pero ta importante tambe pa nos sigui tene nos mes na e medidanan. Pa nos mes keda salud y pa tene otronan salud. Y pa percura pa nos keda cu bista riba mas libertad den nos bida diario, tanten cu e coronavirus tey ainda – pa ta hunto cu famia y amigu, haci deporte hunto y bay evenementonan of un restaurant hunto.
Perspectiva
Na comienso di december gabinete ta dicidi si por adapta e medidanan. Esey ta nifica ku por celebra fiesta Sinterklaas, pero nos ta mantene distancia di otro y ta ricibi maximal tres persona na cas. Pero cu un poco creatividad sin duda lo por haña solucionnan pa celebra e anochi di regaldo, por ehemplo den gruponan chikito reparti riba diferente dia of via di un comunicacion digital. Banda di esey Sinterklaas ta haci bon pa haci su compranan na tempo y preferiblemente su so y unda ta posibel of di otro forma shop online.
Gabinete no a dicidí ainda cua medidanan lo bay conta rondo di e dianan di Pasco y durante Cambio di Aña. Pero mas miho nos tene nos mes na e medidanan, mas grandi e chens ta cu ta adapta e medidanan.
Haci test
For di 1 di december un hende por haci test si e no tin keho, pero a core risico si di kontagio. Pues si e app di CoronaMelder duna un notificacion tokante un risico di contagio, of si for di e investigacion di fuente y contagio un persona bin dilanti. For di e momento ey e persona ey ta bay den cuarentena. Despues di cinco dia e por laga haci test y den caso di un test negativo por kita e cuarentena.
Ley temporal medidanan COVID-19
Riba 1 di december e ley temporal medidanan COVID-19 ta drenta na vigor. E ora ey entre otro tin un obligacion di mondkapje parti paden di espacionan publico manera pacus-, museo-, restaurant- y teatronan. Gabinete denter di poco lo sigui comunica tocante esaki.
E medidanan
Gruponan:
- Na cas bo ta ricibi maximal 3 persona pa dia. Bo ta risibí maximal un grupo di persona pa dia.
- Pafo di cas bo tin mag di forma un grupo hunto cu maximal 4 persona di diferente cas di famia.
- Den espacionan paden unda tin hende ta sinta tin un maximo di 30 persona.
Bida diario:
- Biaha mas menos posibel
- Traha na cas, a menos cu echt no por otro.
- Tur hende di 13 aña y mas ta bisti un mondkapje parti paden di espacionan publico y den OV.
- Den enseñansa avansa (VO), enseñansa profesional secundario (MBO) y enseñansa superior (HO) tur hende ta bisti un mondkapje pafo di lès.
- Tur establecimento di cuminda y bebida ta cera. Take-out si ta keda posibel.
- Ta exclui:
- Hotelnan pa huespednan cu ta keda pasa anochi eynan
- entieronan
- Aeropuertonan despues di pasa e security check
- Cantina di empresanan
- Establecimentonan di cuminda y bebida den institutonan di cuido pa pashent y bishitante di pashent
- Establecimentonan di cuminda y bebida na sitionan di pasadia organisa pa gruponan vulnerabel
- Luganan ku un funcion combina ta cera e parti cu tin funcion di horeca
- Pacusnan den comercio por detal ta cera mas tarda 20:00or.
- Pacusnan cu ta bende particularmente comestibel si por keda habri mas lat
- Entre 20:00or – 07:00 or no ta bende of entrega alcohol mas.
- No ta permiti pa tin of consumi alcohol entre 20:00or y 07:00or den espacio publico.
- Evenementonan ta prohibi, cu excepcion di:
- Mercadonan di producto (mercadonan usual di den siman)
- Bolsa- y congresonan
- Cinema-, teatro-, sala- di concierto, museonan, etc.
- Competencianan di deportistanan top den institutonan pa deporte, competencianan di Eredivisie y Eerste Divisie di futbol y personanan te 18 aña cu ta practica deporte den nan mes club
- Manifestacion-, encuentro- y reunionnan menciona den e ley manifestacionnan publico
- Den comercio por detal cumplimento estrictamente cu e protocolnan ta keda importante. Si bira mucho druk, of no por cumpli cu e reglanan basico, por cera (un parti di) un lugá. Ta haci e control mas pisa.
- Na parke- di bestia, museo-, bibliotheek- y otro lugánan cu fluho di hende ta na vigor cu bishita ta tuma luga a base di reservashon segun un periodo di tempo. Esaki no ta conta pa comercio por detal y mercadonan di producto (e mercadonan usual di den siman).
- Prohibicion pa canta den grupo, cu excepcion di:
- Cantantenan profesional
- Muchanan te cu 12 aña
- Cantamento como parti di profesion di fe of creencia
- Cantamento como parti di un demostracion
- Na entieronan maximal 100 persona por ta presente.
Por haci deporte limita:
- Pa tur hende for di 18 aña ta conta cu por haci deporte solamente na 1,5 meter di distancia. Por haci deporte individual of den team cu no mas di 4 persona. Competencia no ta permiti. Ta exclui:
- Deportistanan top cu status, den luganan apunta (manera Papendal)
- Futtbolistanan (incluso demas personal den “bubbel”) di Eredivisie y Eerste divisie.
- Pa muchanan te 18 aña (ta permiti pa haci deporte den team y competencianan bou di nan mes cu teamnan di nan mes club).
- Cantina- di deporte, douche- y camerinnan pa cambia paña ta cera.
- No tin publico ora di deporte.
Biahamento:
Pa biahamento den Hulanda ta na vigor:
- Biaha mas tiki posibel
- Bo ta bay toch cu vakantie? Keda mas tanto posibel na bo adres di vakantie.
- Limita cantidat di excurcion y evita aglomeracion.
Pa biahamentu pa exterior ta conta:
- No haci ni reserva biahenan pa exterior te medio di januari, a menos cu ta estrictamente necesario.
- Vakantie y bishita di famia no ta biahenan necesario.
- Controla semper prome cu bo biaha e conseho di biahe vigente pa e pais riba Nederlandwereldwijd.nl.
- Bo a regresa for di un area cu conseho di biahe oraño? Bay 10 dia den cuarentena na cas.
- Por biaha si pa e partinan Caribense di Reino. Check pa esaki e conseho di biahe vigente.


text:
Diasabra anochi alrededor di 7:45 pm polis a presenta na Madiki 7 p’un caso peculiar. Aki ta caminda cu bisiña y famia a bati alarma cu for di atardi no a mira habitante di e cas. E ta un custumber cu e ciudadano ta sinta tur atardi den veranda pero awe no a mir’e. E ta un señora di 82 aña cu ta biba su so den cas.
Ramona Zambrano ta su nomber tabata un fiel trahado di ex-La Venezolana e tempo ey. A logra drenta su cas den oranan di anochi pero a top’e den camber y no tabata duna señal di bida. Ambulance a presenta pero no por a haci nada mas p’e. A notifica personal di Slachtofferhulp kende lo brinda sosten na famia den e momentonan dificil aki.
Di parti Headlines Group kende t’e cas editorial di 24ora.com y TREMPAN, ta manda palabra di profundo condolencia y hopi forsa den e momentonan dificil aki.


text:
Skohe e derecho permiso di derecho i diskutí ku otro
Pèrkurá, si bo buska informashon tokante di eskala di derecho di Estudio Kasá, bo no lubidá di skohe e kategoria correaBai buska abogado di lessons personal opinionnan? Kada pais tin diferente tipo di lei. Bo ta e kategoria di e lei por topa na Andre? E base prinsipalmente riba e como la, sistema hurídiko (leinan federline)? Tira un vista na e siguiente lista. Bo tin algun pregunta relacion? Optené lesamento hurídiko gratuito (spesífiko pa mesora. Ta un unidos i malesanan completa. Bo kier pa haltu restitushon? Bon, tin un sèt di pasonan pa usa den kasi tur e mundu ku e archivonan di asbest en buska relacionnan ku un abogado di mesotelioma. Si bo ta deseá produci cuanto plaka bai ku ta involukrá den e liquidación un deseo mesotelioma, bo mester specifico un details di un abogado. Den e Estudio uní tin contamento i e mesotelioma abogado di e sentro (ta e di Andre). Riba internet ta por haña hopi interesante i informashon profeshonal riba e mesotelioma. Bai buska kalidat i barata mesotelioma abogado? Wak con e ta hasi e litigio (proseso hudisial) ta trahando paso pa paso. Wak e ta un interesante fuente di informashon riba e tipo di kanker di asbest. Ademas di e litigio (lista di historia, inclui e restitushon), e tin algu di e trahamentu i di trapa.
Bai buska barata i di kalidat di un hues? Nos a por yuda
Si bo ta deseá papia ku un hende, intentie e number di telefon (buska). Si bo òf un ta nenga di persona (amigu, familie) a wòrdu diagnosticada, bo por yudadónan a optené compensation kla subvenciones, kapital diario i otro. Tira un vista na elke òf bo ta e rekisito pa outo i seif di akuerdo nivel di Andre òf den e pais den bo ta interesa den bishitá. E ta bèrdat ku e lei komandante (lei) e kontrol di tráfiko riba kaminda diferente pa kada estado i ku diferente relacion di Estado i kondishonnan. Mas tokante di Su enkargo, un pl lokal i gobernashon e supervishon pues regels. Si bo ta kousa un aksidente di tráfiko den Andre i den e mester di kumpli i tene nan spantaparha, bo tin mester di un abogado reinado den e outo e lei di siguridat (aksidente di tráfiko). Sinembargo specialisa riba abogado di defensa no ta un presupuesto di famia, amistad. Por ta asina, bo por benefisioso pa edit di comentario riba e plasa. Un capitulo spesial e ora ei ta un pregunta di spantaparha i di e leinan di un multitut ku e obligatorio seif di akuerdo riba Andre, seif di aksidente i di otro tipo di proteccion, ku e tarea di vehíkulo di motor riba kaminda relacionnan. Personal (Abogado) por haña na e sitionan ib di Gobernashon na kada un di e Estudio di mundu, tambe lo por hasi pregunta na otro usuario di e diskushon. Optené haltu kalidat i barata user hurídiko entrada riba e Defensa di e partisipante di aksidente di tráfiko no ta fásil, ma di internet por yuda den su ta sinta den e fasilidat. Haya un bon abogado na un manera efisiente por asistí ku bo problema mei no ta fásil, sinembargo no ta imposibel, intentie utilidat nos. Ta indiká e correa E promé ta kousa si bo ta buskando un final e abogado di defensa, e daño na incidente di un abogado, abogado di bonkarate, abogado di lessons personal. Buska di dokumento legal i e forma? Demas di aktual seriamente form jurídicas, ku personal hurídiko di e nesesidatnan, e por haña na e sitio ib. Sufisiente deskargá personal form jurídicas relacion ku Andre? Implementa deskargá mira den forma PDF òf Word.


text:
Presidente Erdogan ta sospechá ku tin otro paisnan tras di “coupe” na Turkia.
Den un entrevista ku e kanal árabe Al Jazeera, Recep Tayyip Erdogan, a sugerí ku tin otro paisnan tras di e “coupe” frakasá, ku a tuma lugá siman pasá na Turkia. E no a bisa sí kua ta e paisnan ku e ta sospechá. Djis despues di e entrevista, Erdogan a deklará un estado di emergensia na Turkia. E situashon di emergensia lo keda bálido pa tres luna. Segun e Presidente, ta un parti chikí di su ehérsito ku kier a imponé deseo di minoria riba un mayoria, a orkestrá loke a pasa. Erdogan a señalá te ku awor solamente Fethullan Gülen komo kulpabel pa e aktonan. Gülen ta biba for di 1999 na Merka i Turkia a pidi su ekstradishon. Miéntras tantu mas di 50mil persona a keda arestá, kitá for di trabou i saká for di nan funshon. Mayoria ta militarnan, weds i maestronan di skol.


text:
A detené sospechoso atentado na New York durante tiroteo.
Polis merikano a detené un hòmber merikano di orígen Afgano di 28 aña ku ta e prinsipal sospecho den e investigashon di e eksploshonnan na New York djasabra último. Esaki ta loke alkalde di Elizabeth, New Jersey a deklara. Ahmad Khan Rahami a keda arestá despues di un balasera ku polis. Sigur ún polis a keda herida den e interkambio. Segun informe Rahami tambe a keda herida, pero no ta kla ainda si su heridanan ta di gravedat. Ta sospechá e hòmber huntu ku mas hende di e atentado. Polis a publiká un potrèt di e homber di New Jersey.
Nan a logra hañ’é dor di imprenta di dede ku tabatin riba un di e eksplosivonan ku no a detoná. Riba e telefon ku tabata konektá ku e eksplosivonan tambe tabatin informashon di Rahami. 29 hende a resultá herida a konsekuensha di e eksploshon den e bario Chelsea na New York. A haña un di dos eksplosivo na 27th Street. Promé ku esei un eksplosivo a bula na New Jersey. A haña tambe un tas ku 5 eksplosivo aden. Presidente Obama a bisa den un diskurso ku a detené un persona pero no por a konfirmá su identidat ainda. Rahami posiblemente ta parti di un sèl terorista. Segun gobernador di New York e atentando parse un akto di terorismo i posiblemente ku e kulpabelnan tin lasonan den eksterior.


text:
Lesa aki tur e castigonan pidi
Diahuebs merdia 1’or Officier a pidi castigo den caso Avestruz:
A pidi 5 aña pa Benny Sevinger y pa 10 aña no por subi lista politico ni ocupa funccion den gobierno.
Benny : castigo di prison 5 aña, kita loke la sinta, plus kite pe subi lista, y e no por ocupa funccion publico pa 10 aña. Lo cuminza caso apart pa kita 900 mil di Benny
Curt Harms: Taakstraf 100 uur, 25 mil
Franklin Abath : Castigo 6 luna, kitando loke el’a sinta esta 31 dia
Frederick Every : Castigo igual loke la sinta mas 160 ora
Leoncita : 3 aña di prison kita loke la sinta 46 dia mas 25 mil
Rebecca Richardson : castigo di prison, igual na loke la sinta.
Winterdaal : Declare culpabel, pero no dune castigo di prison.
Sussebeek : (a bira multi miyonario) castigo di prison di 4 aña kita loke la sinta 34 dia, y kita su placa na Orco Bank di 2.4 miyon
Hotelero Biemans: vrijpraak
Gaby Werleman : (a cobra 1 miyon dollar) 2 aña kita loke la sinta, mas 25 mil
Nuñes: (800 mil dollar) Castiga tambe den Ibis; 2 aña castigo di prison kita loke la sinta mas 25 mil florin
Calo Mansur: a cobra 1.5 miyon dollar; 2 aña, castigo di prison mas 25 mil


text:
…..diferente aktor enbolbí ku e tópiko di seguridat di turista lo partisipá……
WILLEMSTAD- 21 ougùstùs 2014:- Promé siman di sèptèmber lo tuma lugá un programa di training dirigí riba e tópiko di seguridat. Ta trata aki di un training intensivo pa diferente aktor enbolbí ku e tópiko di seguridat di turista. E training ta keda dun á pa 2 eksperto internashonal, Dr. Peter Tarlow i sr. Jason Keller. E programa di training ta bou di kordinashon di Ofisina di Turismo di Kòrsou (CTB).
E programa ta konsistí di diferente tópiko ku ta trata e aspekto di seguridat den relashon ku turismo. Meta di e training ta na promé lugá pa alsa e nivel di konsiensia ora ta trata medidanan di seguridat i pone atenshon na e abilidatnan ku ta kontribuí na un ambiente sigur pa nos turistanan i tur ku ta laborá den e industria di turismo. Tambe ke logra ku e training pa ekipá e partisipante ku e hèrmèntnan nesesario pa por identifiká, enfrentá i respondé na menasanan i insidentenan ku di un forma direkto òf indirekto por tin konsekuensia pa bida di e turista i esnan ku ta laborá den e industria.
Un di e ekspertonan internashonal ku lo kondusí e training ta Dr. Peter Tarlow ku no ta deskonosí pa Kòrsou ya ku na diferente okashon e la bishita nos pais i ku su eksperensia a yuda entre otro den e proseso di lantamentu di e kuerpo di POLITUR. Dr. Peter Tarlow ta un eksperto spesialisá den entre otro e impakto di krímen i terorismo riba sektor di turismo. For di 1990, Dr. Tarlow ta dunando kursonan di turismo, krímen i terorismo na kuerponan polisial, agentenan di seguridat i profeshonalnan den e aria di turismo rònt mundu. E di dos eksperto ta sr. Keller ku ta un polis ku 17 aña di eksperensia den un di Texas su destinashonnan turístiko tòp. Aktualmente e ta laborando komo polis dirigí riba e aspekto di krímen riba kaya. Sr. Keller a desaroyá un programa di defensa propio den kual mas di 1000 hende muhé a partisipá. E gruponan ku lo ta partisipando na e training lo ta POLITUR, Kuerpo Polisial Kòrsou, agentenan di seguridat na aeropuerto, imigrashon, puertonan di haf, hotèl, playa i tambe diferente personal di seguridat priva ku ta laborá den e arianan turístiko.
Ta konta riba un partisipashon aktivo di tur ku partisipá na e programa di training. Garantisá seguridat di e turista ta un parti importante den e totalidat di promoshon di e sektor turístiko. CTB ta gradisí Curaçao Ports Authority i tambe Curaçao Airport Holding ku ta kontribuí na realisashon di e programa di training.


text:
…19% mas turista di estadia na yüli 2018…
WILLEMSTAD – 24 di ougùstùs 2018 – Ofisina di Turismo di Kòrsou (CTB) ta raportá 19% mas den kantidat di turista di estadia na yüli 2018. Den sifranan apsoluto ta trata aki di 5.633 turista mas na yüli 2018 hibando e total na 35.408 turista di estadia kompará ku 29.775 e mesun luna aña pasá. Yüli ta konosí komo un di e lunanan den kua hopi turista ta skohe pa bishitá Kòrsou.
Kòrsou a risibí 15.895 turista di estadia for di Hulanda. Hulanda e merkado for di kual nos ta risibí mas tantu turista, a klousura yüli ku un kresementu di dòbel sifra di 20%. Hulanda ta kontinuá komo e merkado prinsipal; 45% di e total di turista risibí ta prosedente for di e pais aki. E kresementu aki ta komo resultado di e dos buelonan adishonal for di Amsterdam e temporada di zomer aki. E buelonan ku a inisiá 18 di yüni último entre Bruselas i Kòrsou a resultá den 40% mas turista for di Bèlgika. Un total di 907 bishitante prosedente di Bèlgika a bishitá Kòrsou na yüli 2018.
For di Estádos Unídos un kresementu di 32% a keda registrá na yüli 2018. Estádos Unídos a konta ku muchu mas stul adishonal e zomer aki kual a resultá den un prestashon ekselente na yüli 2018. Pa rekapitulá; for di Charlotte tin e di dos buelo semanal i for di Miami e kambio di avion di American Airlines pa unu mas grandi. JetBlue a start ku e di kuater buelo semanal for di New York (JFK) riba 19 di yüni. Tur e buelonan adishonal kombiná ku e esfuersonan di merkadeo di Kòrsou dor di CTB i su partnernan a sòru pa Estádos Unídos registrá un total di 6.111 turista di estadia na yüli. Aña pasá e kantidat di turista di estadia prosedente di Estádos Unídos tabata 4.622. For di Canada un total di 629 turista di estadia a keda registrá kual ta un oumento di 6% pa e temporada abou di turismo.
Tur dos merkado di enfoke den Sur Amérika a presta bon na luna di yüli registrando sifranan dòbel di kresementu. For di Colombia un oumento di 19% a keda registrá pa un total di 1.810 turista di estadia. E kresementu den turista di estadia ta komo resultado di e akshonnan di merkadeo den kombinashon ku buelonan charter. Tráfiko for di Brazil a registrá kresementu di 78% na yüli 2018. Total nos a risibí 1.463 brasilero. E kresementu eksepshonal for di Brazil ta komo resultado di e kantidat di stul adishonal ku Copa Airlines for di Panama. Total region di Sur Amérika a krese ku 2%. Ta e promé biaha for di aprel 2016 ku e region a klousura ku un prestashon positivo. E pèrdida di turista di estadia for di Venezuela (-52%) no a afektá e prestashon total di region di Sur Amérika. For di pais bisiña Aruba, un kresementu di 11% a keda registrá. Un total di 1.168 arubiano a biaha pa Kòrsou na yüli. Trinidad & Tobago tambe ta mustra kresementu den kantidat di turista di estadia, ku 29% mas turista.
Turismo di estadia yanüari te ku yüli 2018
Total Kòrsou a risibí 240.214 turista di estadia durante e promé 7 lunanan di 2018. Esaki ta un kresementu di 4% kompará ku aña pasá. Durante e promé 7 lunanan di aña 2018 un total di 102.331 turista hulandes a keda risibí. Aña pasá e mesun periodo un total di 90.950 turista hulandes a bishitá nos pais, un kresementu di 13%. For di Estádos Unídos un kresementu di 16% a keda registrá pa un total di 42.205 turista di estadia di yanüari pa yüli 2018. Na 2017, un total di 36.365 turista di estadia a keda risibí for di Estádos Unídos. Canada a krese ku 6% mas turista pa un total di 14.146 turista di estadia durante e promé 7 lunanan di 2018.
Turismo a produsí un impakto direkto di 664 mion florin pa nos ekonomia lokal durante e promé 7 lunanan di aña 2018. 47% di e impakto direkto total a keda generá for di turistanan prosedente di Europa kualnan ta responsabel pa 313 mion florin. E impakto direkto for di demas regionnan ta di e siguiente manera: Nort Amérika ku 166 mion, Sur Amérika ku 99 mion i Karibe i otro regionnan 86 mion florin.


text:
Mundialmente tabaco ta mata rond di 6 millon di persona cada aña. Esaki ta mas of menos un morto cada 6 seconde segun World Health Organization (WHO). Mas cu 5 millon di e mortonan aki ta aconsecuencia di uzo directo di tabaco mientras cu 600.000 ta resultado di personanan cu no ta huma pero ta ser exponi regularmente na huma di tabaco, kendenan ta ser yama ‘second-hand smoker’. Uzo di tabaco ta un factor di risico hopi comun den desaroyo di malesanan no transmitibel bou malesanan no transmitibel ta referi na entre otro malesanan manera cancer, malesa cronico di e sistema respiratorio, presion halto, diabetis, malesa cardiovascular, obesidad y mas. Mundialmente 14% di tur morto aconsecuencia di malesa no transmiti bou di adultonan di 30 aña of mas ta relaciona cu uzo di tabaco directo of indirecto.
Investigacion haci pa Departamento di Salud Publico DVG na aña 2016/2017 atraves di un Health Survey a indica cu 12.6% di Aruba su populacion riba 20 aña ta huma y di e grupo aki es cu mas ta huma ta e hende homber cu un 20.4% contrario na hende muhe cu un 6.9%. Manera hopi otro isla den caribe, na Aruba tambe e causa di morto primordial ta malesanan no transmitibel. For di aña 2000 te cu 2010, un total di 33% di tur morto registra na Aruba tawata aconsecuencia di malesanan cardiovascular referiendo aki na problema di ader y bena. Tumor benigno of maligno (cancer) tawata causante di 25% di tur e mortonan, haciendo cancer number 2 riba e lista di causa di morto na Aruba.
Mirando cu e causanan primordial di morto na Aruba ta aconsecuencia di malesanan no transmitibel y mirando cu e uzo di tabaco ta un di e factor nan di risico cu ta causa malesanan no transmitibel, a introduci e ley pa limita uzo di productonan di tabaco. Cu e ley aki gobierno y Departamento di Salud Publico ta trata na reduci e risico di malesanan no transmitibel door di proteha e ‘second-hand smoker’, limita e uzo liber di tabaco serca e usuario y proteha e hoben di cuminsa huma na edad jong.
Hala rosea Libremente, Landsverordening Beperking Tabaksproducten ta na vigor.
Pa mas informacion like nos Facebook page Directie Volksgezondheid DVG Aruba, Follow nos riba Instagram directie_volksgezondheid_aruba, subi nos website www.dvg.aw, yama nos na 5224200 of mail nos na servicio@dvg.aw


text:
Minister di Ekonomia Steven Martina huntu ku Minister di Finansa Sr. Gijsbertha a deliberá ku e direktiva di CHATA riba e topiko kon por kobra “logeerbelasting” i OB di un manera mas efisiente i efikas
Awe mainta, djabièrne, 11 di ougùstùs 2017, Minister di Ekonomia Steven Martina huntu ku Minister di Finansa Sr. Gijsbertha a deliberá ku e direktiva di CHATA riba e topiko kon por kobra “logeerbelasting” i OB di un manera mas efisiente i efikas pa tur hende i instansha ku ta ofresé hospedahe na turistanan. A palabrá ku lo bai instalá un komishon miksto pa studia e topiko aki mas a fondo i bin ku rekomedashonnan pa e dos ministerionan.


text:
Dia di Himno y Bandera lo wordo celebra e aña aki den un forma ameno, dibertido ysigur diferente cu e game show ‘Rementa Celebro’. Oficina di Turismo, ta promove e slogan di One Happy Island, y sigur ta compronde e reto cu Aruba taden dje actualmente.
Den e momentonan dificil aki e ekipo di A.T.A. ta compromete su mes pa trece unprograma cu ta trece alegria den cas di tur hende den un forma sano y ameno.Pa A.T.A. ta un placer pa uni su mes na e calendario di actividadnan cu tin pa celebra nos dia nacionaldi Himno y Bandera 18 di maart.
Un di e papelnan importante cu A.T.A. a asumi durante di añanan tadi educa nos comunidad. Den e caso aki na un manera dibertido. Educa y conscientisa referente noscultura, e importancia di nos turismo y tambe conocemento general di nos isla ta hopi importante, pa Oficina di Turismo pero sigur tambe pa e experiencia di un bishitante.
Nos tur mester por compartiinformacion y inspira nos bishitantenan pa medio di conocemento di nos isla.A.T.A. pa medio di e programa cu ta resorta bou di e capa di Ban Serio Aruba ta presenta un conceptonobo pa Aruba, unda den forma di un Game Show lo celebra nos dia nacional sigur yena cu alegria y momentonan comico pa tur cu participa y sintonisa.
Pa haci e celebracion nacional aki uno grandi y sigur dibertido, lo crea un set unico unda dos host -conhuntamente cu 8 persona conoci den nos comunidad- lo test nan sabiduria hunto cu e puebloparticipante den un forma bibo.
E diferencia di e game show aki ta sigur e parti comico cu lo wordohinca aden. No ta simplemente un quiz unda e conocimiento di Aruba ta bay wordo getest pero esaki lowordo haci den un forma cu ta trece harimento den hogarnan unda tur hende por mira e show comotambe esnan riba e scenario.
E show ta priminti di ta uno dinamico.Den e simannan venidero lo crea diferente video y trece informacion dilanti pa asina pueblo den sutotalidad por ta bon informa y sa con lo por ta miho prepara pa e game show aki.
Pa informa bo mes,mester sigui nos via Ban Serio Aruba su pagina di facebook of Instagram. Importante ta cu porparticipa pa medio di un plataforma digital cu lo lansa pa e programa aki.
Pues comunidad completo tambe ta invita pa forma parti di Rementa Celebro. Rementa Celebro lo pasa 18 di maart pa 7’or di anochi na Telearuba y via Ban Serio Aruba sucanalnan social. E dos host Larissa Bermudez y Ruben Garcia lo conduci e programa aki. Pa mas informacion sigui nos mensahenan riba facebook page of instagram di Ban Serio Aruba.


text:
Mi nòmber ta Syslin Martina i mi tin ya 3 aña ta bin train na AP Center. Mi a kuminsá bin dor di problema na rudia ku mi tin. For di aña 2009 mi a hasi promé operashon na rudia. Despues tabata 2018 i 2019.
Na 2018 mi a kuminsá tende di e sentro di ehersisio na televishon i despues di mi operashon mi a kuminsá papia ku mi ruman pa mi bin paso mi ta biba na St Helena, kiermen ta djis serka ei.
Dia mi a kuminsá bin ma haña Gibi promé. Mi a kuminsá for di e tempu ei dos bia pa siman un ora. Dia mi a kuminsá Gibi tabata yudami den gym. E tabata siñami tambe unda mi por hasi ehersisio. Ela splikami di e diferente ekiponan pa mi train.
E kos ku mi gusta mas di AP Center ta e ekiponan. Tin dos di nan ku mi ta huza mas tantu ku ta esun di pia i esun di buikspier. Nan ta yudami hopi bon.
Mi gusta e ambiente tambe si. Tur hende aki den ta trata bo bon.
Mi a ripará ku mi por hasi hopi na kas awor, e kurpa ta fit i pa mi warda otro hende hasi kos pa mi, mi mes ta lanta bai kue.
E lockdown nan no a hasi un diferensia dje grandi ei. Dor ku mi ta hasi mi kosnan mi mes na kas mi ta keda move. Mi mes mester keda hasi mi kosnan i mi ta hasi ehersisio tambe anochi riba mi kama ku mi pianan pa nan por keda fit.
Si tin un hende ta pensa pa bin lo mi bisa nan meskos ku mi a bisa mi prima ku ta bin ku mi aworaki. Bo mester keda move pa bo kurpa keda fit. Esei a yuda ami ku mi por sigui move mas lihe i bon pa mi hasi mi kosnan. Kiermen bo tambe por bin pa bo move.


text:
Recientemente Directie Natuur en Milieu (DNM) a haya bishita di experto internacional di UNESCO/IOC ariba e tema interesante tocante oceano y lama. Ariba invitacion di UNESCO Aruba, hunto cu Ministerio di EnseƱansa, Ciencia y Desaroyo Sostenibel experto dr. Cesar Toro a bishita Aruba y a duna un charla na Universidad di Aruba pero a pasa tambe na DNM pa un presentacion.
Ken ta Dr. Cesar Toro?
Dr. Cesar Toro tin un PhD den Physical Oceanography di Universidad di Quebec na Canada.
Dr. Toro ta specialisa den oceanografia dinamica, el a desaroya modelonan hydrodynamico oceanico; a traha riba adaptacion y mitigacion di cambio di clima; desaroyo sostenible, y gobernanza di oceanonan. Desde 2001 Dr. Cesar Toro ta hefe di IOCARIBE, cu ta e oficina regional pa UNESCO/IOC pa Latino America y Caribe. IOC ta e Commision Oceanografico Intergobermental cu UNESCO a funda na 1960, y ta e unico organisacion competente pa ciencianan maritimo pa Nacionan Uni. Dr Cesar Toro a contribui na e strategia di UNESCO/IOC pa aumento di capacidad den Latino America y Caribe relaciona cu Ciencia, Technologia y Innovacion. Dr Cesar Toro tambe ta author y co-author di varios publicacionan incluyendo UNESCO’s Report on Science – “Towards 2030”.
DNM tambe a haya oportunidad di presenta un lista di proyectonan andando pa cu e Parke Marino di Aruba tambe e implementacion di e Natuurbeschermingverordening relaciona cu implementacion di e Congreso di Biodversidad , Ramsar Convention, SPAW Protocol y e SDG-nan. Simplemente poni, DNM a duna informacion ariba Marine Park Project, Coral Reef Protection Project y e cambionan den ROP. Pa cu maneho di proteccion pa nos medio ambiente, a combersa over di e implementacion di e LBS protocol, Basel Convention, cual entre otro a toca e temanan di Solid Waste Management Project, Ban on Single use Plastics and Oxybenzone den sunscreens y Brown Fields and Brown Water Project.
E combersacionan y intercambio a conduci tambe na introduci DNM na e plataforma di OBIS (Ocean Biodiversity and Information Sysytem). Ademas di esaki e temanan tawata ariba e sigiente puntonan: proclamacion di Nacionan Uni ariba e Decada di Ciencia Oceanico pa Desaroyo Sostenible (2021-2030), e importancia y peligro di laman pa islanan chikito, cambio climatico y polucion. Tambe UNESCO/IOC a duna su punto di bista riba e importancia di planificacion maritimo y parkenan maritimo.


text:
ORANJESTAD – Diadomingo mainta, 13 di november, tur 1250 di e participante tabata presente pa e Walk & Run, cumpliendo e meta di participante cu kier a alcansa pa e evento. Ademas di esaki, a logra recauda un total di AWG. 15,000 pa Fundacion Diabetes Aruba pa nan programa di prevencion y maneho di diabetes: PRISMA. PRISMA ta un programa en especial pa personan cu diabetes tipo 2 cu kier tuma control di nan salud, crea un miho maneho di nan diabetes y preveni cualkier otro complicacion di salud.
E Diabetes Run & Walk ta un gran evento cu ta conmemora e Dia Mundial di Diabetes, cu ta tuma lugar dia 14 di november tur aña. Ademas di participa den e careda, tabata tin ambiente di musica, cuminda saludabel di One Healthy You y ceremonia di premio.
Un palabra di agradecimiento ta bai en especial na Aruba Aloe kende, hunto cu Botica di Servicio, tabata e main sponsornan di e evento aki, y tambe na Subway como main sponsor di e kids run.
Un danki tambe ta bai na cada un di e boluntarionan cu a saca di nan tempo pa yuda prepara pa e evento y tambe kende tabata presente durante e evento. Y sin lubida tur e participante cu a yuda contribui na e gran causa aki pa e conscientisacion, prevencion y maneho di diabetes, un problema grandi cu nos Isla ta maneha cune.


text:
Resultado di Arte di Palabra Kòrsou 2019
Djasabra 13 di aprel a tene final di Arte di Palabra, kompetensia literario pa alumno di enseñansa avansá .
Na e final, 60 alumno di diferente skol avansá di Kòrsou a partisipá ku sea un kuenta kòrtiku òf un poema. Elvira Bonafacio a para ketu na e di 20 aniversario di e kompetensia i a duna elogio na docente, cuerpo di hurado i komishon Arte dSeñor Everon a hiba palabra na nòmber di Minister Alcalá-Wallé, i después e hóbennan a duna un tremendo presentashon.
Na okashon di e di kuater lustro di e kompetensia na Kòrsou, tabatin tambe presentashon di Pòtpurí Arte di Palabra 2019, e di 3 kompilashon di obra original. Padrino Eugene Mongen i madrina Diana Maduro a tuma e buki for di man di Shuredel Luciana ku ta riba portada di e buki akí. Shuredel a partisipá 5 aña na e kompetensia i a sali ganadó 3 biaha. Aktualmente e ta forma parti di hurado di kuenta di Arte di Palabra.
Yaya Ange Jessurun a kompañá Shuredel i tambe Quinten Brunken ku ta riba portada di Pòtpurí Arte di Palabra 2014 i Mayron Martina ku tabatin Pòtpurí Arte di Palabra 2009 den man. Ivette Wall-Gosepa a habri un buki grandi for di kua un kolekshon di lèter a kai riba e Pòtpurí nobo. Meskos ku tabata e kaso ku e promé i di dos buki, tur skol avansá na Kòrsou, Aruba i Boneiru lo risibí e bukinan akí. Tur aña mas i mas hóben ta skohe obra for di e Pòtpurínan anterior pa partisipá den e kategoria di poesia i kuenta eksistente.
Tambe a premia e 30 ganadónan di e di 11 kompetensia di haiku Elis Juliana. Tabatin premio pa e 6 skolnan ku a animá nan representantenan mihó: SKAIH, Radulphus College, Jozef Civilis, St. Jozef VSBO, Pierre Lauffer vsbo i tambe pa Huize int Jozef.
Premio di estímulo a bai pa Suraychelon Meulens di Stella Maris. Un danki spesial na tur esnan ku ta hasi posibel ku e fiesta literario akí por a tuma lugá pa di 20 biaha. Un danki spesial na e sponsornan prinsipal: Banco Maduro & Curiël’s, Prins Bernhard Cultuurfonds Caribisch Gebied, Fundashon pa Planifikashon di Idioma, Reda Sosial, Stichting Johannes Bosco, Kas di Kultura i diferente otro persona i instansia ku kada un ta duna un kontribushon balioso na e evento akí.
Riba e página di Facebook di artedipalabra por mira grabashon di preselekshon (Hermanito) i final (Curacao Live entertainment tv) i masa hopi portrèt di sr. Homoet di VSBO St. Jozef.
Aki ta sigui nòmber di e ganadónan di e kompetensia di kuenta i poesia. E ganadónan di promé, di dos i di tres lugá den kada kategoria lo representá Kòrsou durante e kompetensia Arte di Palabra ABC 18 di mein a K-Center Kòrsou. Un pabien na tur e hóbennan ku a partisipá, nan dosente i nan famia ku a bin apoyá nan.
Resultado di e di 20 Festival Arte di Palabra Kòrsou


text:
PREPARASHONNAN TA KONTINUÁ PA NOS KOMPROMISONAN DI GOLD CUP 2021 I E HUNGADÓNAN DI NOS SELEKSHON TA KONOSÍ!
PREPARASHONNAN TA KONTINUÁ PA NOS KOMPROMISONAN
DI GOLD CUP 2021 I E HUNGADÓNAN DI NOS SELEKSHON TA KONOSÍ!
Preparashonnan ta kontinuá pa nos próksimo kompromisonan di Gold Cup 2021 ku lo tuma lugá den luna di yüli te ku ougùstùs na Merka. Nos direktor tékniko, Sr. Patrick Kluivert huntu ku su staf tékniko a publiká e lista di 22 hungadó ku lo enfrentá El Salvador dia 10 di yüli próksimo pa despues nos topa Mexico dia 14 di yüli i por último nos lo mira akshon dia 18 di yüli kontra un pais ku lo bira konosí proksimamente. Despues di e buèlta preliminar ta sigui e partidonan di ‘play-off’ i e gran final ku ta programá pa tuma lugá dia promé di ougùstùs 2021. Aktualmente nos selekshon ta rumbo pa Los Angeles pa partisipá na un ‘trainingskamp’ komo preparashon pa nos kompromisonan durante Gold Cup 2021.
E siguiente hungadónan a keda selekshoná pa forma parti di nos selekshon;
- Eloy Room
- Rhu-Endly ‘Cuco’ Martina
- Juriën Gaari
- Darryl Lachman
- Suently Alberto
- Juninho Bacuna
- Vurnon Anita
- Rangelo Janga
- Leandro Bacuna
- Gervane Kastaneer
- Gevaro Nepomuceno
- Nigel Thomas
- Ayrton Statie
- Kevin Felida
- Kenji Gorré
- Roshon van Eijma
- Michaël Maria
- Brandley Kuwas
- Jarchinio Antonia
- Shanon Carmelia
- Zeus de la Paz
- Tyrick Bodak
Keda pendiente pa mas informashon…
1 yüli 2021


text:
Divorsio ku konflikto
Mayornan mayoria bia konhuntamente ta yega na akuerdo kon nan ta bai sòru pa nan yunan despues di un divorsio. Tin bia ta surgi un konflikto, por ehèmpel tokante repartishon di e kuido òf tokante alimentashon pa yu. Pa muchanan ta dañino si mayornan ta pleita hopi.
Si mayornan huntu i ku ayudo no ta sali afó, e ora ei nan por pidi hues pa tuma un desishon, eventualmente pa medio di un abogado. Hues por pidi un konseho na Voogdijraad CN.
Si tin un konflikto tokante alimentashon pa yu, e ora ei mayornan por bai direktamente na Voogdijraad CN pa intermediashon.


text:
Valdemar F. Marcha & Paul Verweel
ISBN: 978 90 6665 514 0
128 pagina's
NAf 20.00
Esun ku ke komprondé e komunidat di Kòrsou mester tin, banda di e vitalidat, ku ta asina típiko pa e komunidat akí tambe atenshon pa loke e yu di Kòrsou mes ta yama e muraya kariñoso kaminda ku silensio pa siglonan largu tabata un arma pa protehá e identidat propio kontra di e influensha i metementu di e hulandes dominante, ta parse ku awor e arma akí ta kuminsá traha kontra di e hendenan mes i ta stroba e yu di Kòrsou di ta liber den su mes pais.
E yu di Kòrsou ta tene su opinion pa su mes pa miedu di represaya, ta kritiká un otro ora esaki no por tende i ta preferá regla kos di un manera indirekto. Pasombra e kultura di miedu aki apénas a ser investigá, e outornan a disidí pa eksplorá e konsepto akí. Banda di estudio teóriko, nan a papia ku un diversidat di hende riba nan eksperensha i nan pensamentunan pa ku e presensia di un kultura di miedu na Kòrsou. Resultado di e entrevistanan ta produsí un imáhen di un isla ku hopi kontradikshon, fortalesa i vulnerabilidat, humor i tristesa, speransa i desesperashon.


text:
Ami ta cu Naturalesa-tuma accion hunto pa yuda nos medio ambiente
E aῆa aki World Environment Day (WED) su tema “Iam with Nature” ta pa pidi hendenan pa RE-conecta cu lugarnan cu nan ta stima. Esaki porta un luga cu bo tawata gusta bai, un luga special cu bo ta bishita awo of un luga cu bo ta desea di bai- tin hopi ideanan con pa conecta cu naturalesa y refelciona.
E aῆa aki World Environment Day (WED) su tema “Iam with Nature” ta pa pidi hendenan pa RE-conecta cu lugarnan cu nan ta stima. Esaki porta un luga cu bo tawata gusta bai, un luga special cu bo ta bishita awo of un luga cu bo ta desea di bai- tin hopi ideanan con pa conecta cu naturalesa y refelciona.
WED ta un plataforma global pa hasi un jamada na publico pa cu e temanan di importancia di medio ambiente como tambe di naturalesa. E dia ta wordo celebra pa milliones di hende rond di mundo. E ta un jamada pa tuma accion hunto pa yuda nos medio ambiente.
Den ki forma nos ta celebra? Celebracion por tuma diferente aspecto. E no ta solamente significa fiesta solamente pero tambe por significa mustra e aprecio den forma inusual pa e medio ambiente dor di reconecta. Tumando accion hunto den forma di un beach clean up, plantamento di mata y competencia di fotographia cu medio ambiente na mente.
Por ehempel e sitaucion imprevisto y lamentabel di e danjonan di oilspill na nos costanan ta pone un extra presion of jamada di auxilio pa voluntarionan. Por acerca Parke National via telefoon 585-1234 pa asina por duna un man cu danjo di e oilspill na nos beachnan y costanan.
Directie Natuur en Milieu a acerca diferente organizacionan pa asina yuda hasi e concientizacion aun mas grandi den transcurso di e aῆa. Mundialmente ta wordo hasi esfuerzonan pa cambionan positivo, por ehempel, e WED aki ta coincidi cu e conferencia di oceanonan di United Nations. UNESCO a traha un pakete di les cu a ser distribui rond mundo pa duna nos muchanan e lesnan necesario pa yuda cu concientizacion ariba diferente tema.
DNM conhuntamente cu UNESCO Aruba ta explorando e oportunidadnan pa por brinda esaki tambe na Aruba. Tambe a hasi esfuerzonan pa e celebracion di WED bira aun mas grandi den e aῆanan venidero na Aruba tambe.
Pesey mes ban uni den nos seno familiar, di trabow of social pa explora e diferente manera cu nos tambe por hasi un diferencia e WED aki. Pa comparti kico abo ta hasiendo pa e medio ambiente bai riba e rednan social y usa #worldenvironmentday y/of #withnature y/of #dnmaruba cu bo foto y post.
-
-
Archives
- August 2022
- July 2022
- June 2022
- May 2022
- April 2022
- March 2022
- February 2022
- November 2021
- October 2021
- September 2021
- July 2021
- June 2021
- May 2021
- April 2021
- March 2021
- February 2021
- July 2020
- June 2020
- August 2019
- July 2019
- June 2019
- May 2019
- April 2019
- March 2019
- February 2019
- January 2019
- October 2018
- September 2018
- August 2018
- July 2018
- January 2018


text:
(ElNacional) – Diferente factor a influi den e resultadonan di eleccionnan di diadomingo 21 di november, den cual cu 58.2% di abstencion el chavismo a bay cu 20 di e 23 gobernacionnan. Analistanan politico ta coincidi cu falta di unidad y coordinacion den e sector opositor di e pais a evita cu por a conkista un cantidad mas halto di espacio.
“Sin duda cu e hecho cu e oposicion no tabata uni den e proceso aki ta un factor clave. Esaki ta splica dicon nan no por a logra haya por lo menos ocho gobernacion”, e politologo John Magdaleno a señala den un entrevista cu El Nacional.
Aunke e efecto di coordinacion strategico no por wordo midi den e oportunidad aki, esaki sa tin un impacto ariba e preferencianan electoral di pueblo. Magdaleno a splica cu, a base di experiencianan den otro procesonan electoral, ora cu e ciudadanonan ta wak un oposicion uni y competitivo, e procedemento y potencial di e sector politico ey ta aumenta.
Pa otro politologo, Ricardo Sucre, na Venezuela ya tin un abstencion di activistanan. Esaki kiermen cu ya no ta un reaccion di pueblo pa condicionnan determina, si no cu el a converti den un actor politico invisible cu ta influi den e resultadonan.
Sucre a coincidi cu e division tabatin un peso importante den e cifra di abstencion den e eleccionnan aki. “Na 2017 algo similar a pasa, pero e diferencia tabata cu pa e tempo ey a presenta candidatonan fuerte y solido y e abstencion no a influi mesun hopi manera den eleccionnan di e aña aki. Ora cu nos observa e cifranan di e resultadonan di eleccion, tin estadonan den cual si bo suma e resultadonan di tur e candidatonan di oposicion, e ora nan lo por a gana”, el a señala.


text:
E actriz mericano cu fama Mundial, Halle Berry, ganado di Oscar a cumpli awe 14 di augustus 55 aña di edad, y el a celebra esaki cu un bunita serenata di su guy, e musico Van Hunt. “Despues di e aña cu nos tur tabatin, mi curason ta yen y ta agradeci di por mira e 14 di augustus aki”, Halle Berry a skirbi riba su Instagram.
El a post tambe un video di dje ta hari relax, mientras e ta mira for di e bentana di un auto, cu su cabey ta supla den biento, e version di su pareha di e balada di The Platters di 1959: “Smoke Gets in Your Eyes” ta zona.
“Memey di e tormenta mi a logra crea felicidad, encontra mas paz y sinti mi mas liber cu nunca! Finalmente, mi ta exhalando!”, e actriz a skirbi pa su 7 miyon siguidonan riba Instagram.”Danki vanO pa mi serenata di cumpleaño”.
Halle tabata casa 3 biaha, ta mama di Nahla Aubry y Maceo Martinez, y ta saliendo alrededor di un aña cu su guy Van Hunt.


text:
Ceremonia despedida Rosario2019
9 atleta di Aruba lo participa na e Weganan di Playa Sur Americano
Ceremonia di despedida pa e atletanan di Aruba cu lo participa na e Weganan di Playa Sur Americano Rosario 2019
Diahuebs anochi den presencia di famia, dirigente, coachnan y invitadonan a tuma lugar e ceremonia di despedida pa e atlentan cu lo bai representa Aruba na e Juegos de Playa Sur Americano 2019 cu lo tuma lugar na e ciudad di Rosario, Argentina.
Hefe di Mision pa dicho weganan, Sr. Junior Dake a habri e anochi gradiciendo tur pa nan presencia. A duna un amplio splicacion riba kiko tur e atlentan por spera di e weganan aki. Tambe a elabora riba e codico di conducta cu semper tini pa nos atletanan ora representa Aruba den exterior. A splica detaya riba e biahe pa Argentina y a duna un bista riba e complehonan deportivo cu lo ser usa na e Weganan di Rosario 2019.
Representantenan di e directiva di COA tambe a hiba palabra e anochi aki. Den su funcion como vice-presidente di Comite Olimpico Arubano(COA), Sra. Wanda Broeksma a splica di e envolvimento di COA y tambe un tiki di su funcion den COA. Sra. Broeksema lo tey presente na e Weganan di Rosario pa sostene nos atletanan di Aruba. Secretaria General di COA y miembro ehecutivo di IOC, Sra. Nicole Hoevertsz tambe a hiba palabra na e anochi di despedida. Sra. Hoevertsz a elabora riba e historia y e existencia di e weganan di playa. Pa prome biaha cu un delegacion di atleta di Aruba lo ta participando na e weganan di playa. Un momento sigur historico pa nos atletanan y sigur nos dushi isla.
Na final a yama e atletanan hunto cu nan coach pa asina ricibi nan tas cu nan pakete di paña y tambe e famoso pin di COA cu sigur ta super popular. A divulga e abanderado pa e Weganan Sur Americano di Playa Rosario 2019. A toka honor na e atleta Olimpico di beach volleyball, Srta. Mali Rafini pa carga e bandera di Aruba durante di e Ceremonia di Apertura.
E Weganan Sur Americano di Playa di Rosario lo cuminsa for di dia 14 pa 23 di maart. Lo conta cu un total di 2000 atleta di 13 diferente pais cu lo competi den 13 diferente deporte. Aruba lo ta participando den e deportenan di Beach Volleyball, Beach Tennis y Open Water.
Den Beach Tennis nos tin e atletanan Sander Castro hunto cu Aksel Samardzic ken lo ta forma e duo masculino y pa e duo femenino Maud Iza Celaire lo bai hunga cu Dominique Hopman.
Den e parti di Beach Volleyball nos tin e atletanan Masculino Fransua Angela y Eddy Toro y den femenino nos tin Mali Rafini y Shekeva Jones.
Pa e Open Water Swimming nos lo tin e atleta Lucien Peterson.
Staf y personal di Comite Olimpico Arubano y Aruba completo ta desea nos atletanan tur clase di exito.


text:
Diabierna mainta durante un conferencia di prensa, Comerciante Uni Aruba (CUA) a elabora ariba un tema cu ta causando hopi preocupacion pa e gremio comercial na Aruba. Presidente di CUA, Frans Ponson, a expresa nan preocupacion pa loke ta e trata e tema di douanewaarde y a splica dicon esaki ta perhudica e comerciantenan y na final e pueblo.
Ponson ta splica cu durante temporada di covid nan a ripara cu tabatin scarsedad di diferente productonan cu a resulta den fluctuacion di prijs. AƱa pasa e gremionan hunto a manda un carta pa Gobierno di Aruba unda cu a indica cu e prijsnan di container a subi drasticamente, di cinco mil florin pa 20 mil, y den nan preocupacion pa controla e inflacion un tiki, un carta a bay pa gobierno y Douane puntrando pakico semper ta cobra invoerrechten ariba e shipping.
Comercio a puntra e tempo ey pa no haci esey of sikiera stop un tempo cu e cobro di invoerrechten pa tene inflacion bao control. Pero, segun Ponson ta subraya, te dia di awe nunca nan a haya un contesta ariba e carta aki cu nan a manda. āJammer, pero sikiera nos por a haya algo cu nan por ehempel ta bisa cu nan lo haci algo temporalmente, pero esey no ta e casoā.
Recientemente a yega na CUA su atencion algun cos cu ta preocupaca nan di e proceso di douanewaarde. Douanewaarde ta un ley cu douane tin caminda nan por pone e prijs desea. E ta hinca den ley y Ponson ta remarca cu e ta bon pasobra un comerciante cu no bin cu un recibo Aruba, douane mester pone su markwaarde pe, kiermen como comerciante nan ta para tras di e idea, e concepto y e ley.
Pero e preocupacion cu nan tin actualmente, y sobretodo cu nan a wak e cu hopi comerciante, ta cu si un comerciante cumpra algo online, por ehempel ariba Amazon y e ricibi un descuento ariba e recibo ey, douane na Aruba ta kita e descuento ey y cobra e invoerrechten ariba full e prijs.
āNos no ta compronde con nan por kita un descuento riba e prijs cu abo ta paga y cobrabo full e prijs. Con nos por dicidi kico e prijs di mercado ta?ā, Ponson a resalta.
El a sigui splica cu nan a cuminsa yama diferente comerciante, di cual el a haya recibo cu prueba di un comerciante cu a inverti placa pa bay afo y purba cera un acuerdo pa representa un liƱa na Aruba. E comerciante en cuestion tin un minimo di producto cu e mester cumpra pa e por representa e liƱa na Aruba y riba e recibo e ta haya e prijs cu e mester bende y e ta haya e prijs na cual cu e ta cumprāe cu obviamente ta mas barata cu loke e mester bende.
E situacion preocupante y fastioso ta sinta cu aworaki douane ta bisa cu nan ta kita e prijs cu e comerciante ta paga pa e productonan y mester paga invoerrechten ariba e prijs cu e tin cu bende dicho producto na Aruba, retail price, y no na prijs cu en realidad el a cumprāe.
āKico nos ta haci ākinan, subi e prijs pa e comerciante, hacie dificil pa e bende e producto y subi e prijs pa pueblo. Kiermen nos ta haya inflacion ariba inflacion ariba inflacion cu e caso aki y esey pa nos ta algo cu nos no por comprondeā, Ponson a seƱala.
El a agrega cu loke CUA kier ilustra na final di dia e proceso aki di douanewaarde ta pone e comerciante den un situacion cu el lo mester āhaci algo ilegal, legalā. Pues, segun Ponson ta indica, e comerciante tin cu manipula e recibo, cu ta algo ilegal, pero no ta cambia e prijs cu el a paga, cual ta legal. āEigenlijk e no a haci nada malo, loke e ta bay haci ta kita e prijs cu e mester bende e producto aki na Aruba y djis laga e prijs cu e el a paga pe riba e recibo y esey si ta wordo aceptaā, el a enfatisa.
Como ehempel pa ilustra y splica pueblo kico e situacion ta en realidad, Ponson a indica cu si un comerciante na Aruba tin un producto cu e no por sali dje, producto ta costa 100 florin, pero e ta bende na 50 florin, gobierno ta bisa cu BBO ta wordo cobra ariba e 100 florin y no ariba e 50 florin, pasobra e prijs inicial di e producto ta 100 florin.
āEsey ta loke ta pasando cu e comerciantenan aworaki cu cumpra producto afo y haya descuento, pero mester paga invoerrechten ariba full e prijs. Nos ta pidi un splicacionā, el a remarca.
Por ultimo, Ponson a comenta cu e comerciantenan lo por purba cana e caminda legal usando un recibo di un compra di afo cu tin descuento y mustra hues con e sistema ta trahando aki na Aruba na unda toch e comerciante tin cu paga e prijs full y wak kico hues ta dicta.
El a subraya cu tur compania na Aruba tin e mesun problema aki actualmente y no tin un comerciante ainda cu por bisa cu e proceso ta cana hopi bon. āE ta algo cu nos tin cu atende cune. Nos ta pagando invoerrechten riba e shipping cu ta caro. Si nos bay cobra invoerrechten tambe riba un producto na un prijs cu e comerciante no a ni paga, esey ta otro subida y na final di dia ken ta bay paga tur e gastonan aki? E puebloā, el a finalisa.